20|11|05 • 21|04|05\nMuseoak Otl Aicher diseinatzaile grafiko alemaniarrari eskainitako nazioarteko lehen atzera begirako erakusketa handia aurkezten du, HfG-Archiv Ulmetik (Ulmeko Diseinu Goi Eskolako Artxiboa) (Alemania) etorritako berrehun obra eta objektu baino gehiagorekin. Horien artetik nabarmentze koak dira Metro Bilbaorako proiektuaren 80 marrazki argitaratu gabeak eta Norman Foster Foundationen artxibotik ateratako dozena bat marrazki eta argazki, Foster eta Aicherren arteko lankidetzaren emaitza.\nHalaber, museoak lehen aldiz aurkezten duen diseinuari buruzko erakusketa monografikoa da, zeina Metro Bilbaoren 25. urteurrenaren –azaroaren 11n– karietara antolaturiko ekimena den. Hain zuzen, Metro Bilbao 2001az geroztik da museoaren Patronatuko kide. Metro Bilbao da Aicherren ibilbideko proiektu nagusienetako bat, eta museoak lan hori aldarrikatu nahi du orain, hiria aldatzeko gai den diseinuaren eredu paradigmatikoa baita –kasu honetan, lurpetik–, bai eta hiritarrek hura ulertzeko modua aldatzekoa ere.\nErakusketak, hau mugarri bat da diseinu grafikoari buruzko erakusketei dagokienez, Aicherren beste lan ospetsu batzuk ere erakutsiko dira: Braun etxearenak, Municheko Olinpiadak '72, Bulthaup edo Isny Allgäurenak, eta Rotiserako, bizileku eta lantoki bihurtu zuen nekazaritzako gune zaharrerako, egindako arkitektura proiektuen material berriak, argitaratu gabeak horiek ere.\nEuropa erdialdeko diseinu grafikoaren tradizioaren oinordekoa da Aicher. Erretikulak erabiltzen ditu espazioa egituratzeko, eta askatasunez aplikatzen du sistema hori; ordena geometriko bera azpiratzen du konposizioak hala behar duenean, diseinu egituratu baina bisualki aktibo bat sortzeko. Zorroztasunaren eta askatasunaren arteko konbinazioak, batetik, eta Ulmeko eskolatik Josef Albers edo Alexander Klugeren mailako intelektualekin inplementatzen duen harreman ehunak sustatutako garapen intelektualak, bestetik, aparteko diseinatzaile bihurtzen dute Aicher\n1980ko hamarkadatik aurrera, Aicherrek Norman bere lanaren argitalpenetan egin zuen lan Norman Fosterrekin, honen arabera, “diseinuaren alorreko pertsona ospetsuenetako bat” zen. Harreman horren ondorioz, 1988-1989 urteetan Metro Bilbaoren irudi korporatiboa egiteko agindua eman zitzaion. Proiektua arkitekturaren eskutik sortu zen, eta hiria zein Euskadiko kulturari eta paisaiari buruzko ikerketak dira haren komunikazio sistema definitzen duten elementuak. Otl Aicherren ibilbideko lan nagusietako bat da hori, Munich '72 eta Bulthaupe etxearentzat egindako lanekin batera.\nGillermo Zuaznabar izan da erakusketaren komisarioa. Universitat Rovira i Virgili (Tarragona) unibertsitateko Artearen eta Arkitekturaren Teoriaren Saileko ikertzailea eta irakaslea da Zuaznabar. Horrez gainera, bera arduratu da katalogoaren edizioaz –euskaraz, gaztelaniaz eta ingelesez–, zeinak balio handiko ekarpena egiten duen Otl Aicherri eta europar diseinu grafikoari dagokionez.\nOtl Aicher (1922-1991) XX. mendearen bigarren erdiko europar diseinatzailerik erabakigarriena da. Inge Schollekin –bere emaztea– eta Max Billekin –artista eta arkitektoa– batera, 1953an Hochschule für Gestaltung Ulm (HfG, Ulmeko Goi Mailako Diseinu Eskola) sortzen du; 1956tik 1958ra Tomás Maldonadorekin eta Hans Gugelotekin batera zuzentzen du hura eta, 1962tik 1964ra bitartean, berriz, berak bakarrik. Bai HfG Ulm, bai Ulmer Volkshochschule (Ulmeko Herri Unibertsitatea), Aicherrek eta Schollek 1946an sortua, nazien erregimenek alemaniar eta europar hiritarrei eragindako kalteak konpontzeko ekintza kultural bezala jaio ziren.\nOtl Aicher. Metro Bilbao. Arkitektura eta paisaia erakusketak Otl Aicherrek metroaren irudia konfiguratzeko prozesuan egin zituen marrazki argitaratu gabeen zati garrantzitsua erakusten du lehen aldiz. Norman Fosterrek pentsatutako azpiegitura eta Aicherrek diseinatutako identitate korporatiboa diseinuaren, hirigintzaren eta arkitekturaren arteko lankidetzaren adibide eredugarriak dira. Aicherrek gizartearen eraldaketa ekonomiko eta kulturalerako bitarteko gisa ulertzen du diseinua. Metro Bilbaorekin batera, beste proiektu batzuk aurkezten dira, non paisaiak eta arkitekturak bere lanaren subjektu diren. Metro Bilbaoren 25. urteurrena ospatuko dugu, diseinatzaile alemanak 1988an proiektatutako hiriaren eraldaketari aitorpena eginez.\nGehen in der Wüste\nGehen in der Wüste liburuak (1986) Otl Aicherrek Saharan zehar oinez egindako bidaia kontatzen du. Haren testuarekin batera doazen argazkiek hain paisaia ederrak erakusten dituzte, non susma daitekeen bidaian bizitako esperientziek «erabateko» bizipena izan behar zutela Aicherrentzat. 2012an emandako hitzaldi batean, Yves Zimmermannek argitu zuen testuak agerian uzten duela inguruarekin duen harremana hain dela handia, ezen ezin duen burutik kendu egoera bakoitzean zer behar den: zapatak, arropa, materialak, babesa, janaria, edaria. Aicherrek zorrotz aztertzen du jantzita daraman edo motxilan daukan guztia, objektu, tresna edo arropa bakoitzaren ontasunaren eta eraginkortasunaren mendekoa ere izan baitaiteke bere bizia.\nWilhelm Vossenkuhl katedradunarekin batera, Aicherrek proiektu berezia egin zuen 1986an: Guillermo de Ockhami buruzko erakusketa. Aicherren arabera, Ockham zientzia modernoaren lehen pentsalari eta diseinatzaileetakoa da; harekin, pentsamenduak «abstraktua dena alde batera utzi zuen eta konkretura bideratu zen». Neus Moyanok erakusketaren katalogoan azaltzen duenez, Aicher Erdi Aroko pinturan eta arkitektura gotikoan inspiratzen da. Panel bakoitzak ordena estruktural eta semantiko bera errepikatzen du: narrazioa ordenatzen duten lau banda. Axonometria eta isometria hiriak eta paisaiak airetik irudikatzeko erabiltzen dira, eta baliabide hori Metro Bilbaoren proiektuan ere erabiltzen du.\n1960ko abuztuan, Otl Aicherrek eraikuntza-sistema industrializatua diseinatzen du. Dokumentuak 91 lamina ditu, esku hutsezko marrazkiekin eta landare-paperaren gainean mekanografiatutako testuekin ilustratzen direnak. Ariketa pertsonala den arren, xehetasunez egina dago eta haren eraikuntza balioetsi daiteke. Sistema Braunentzako pabiloietatik abiatuta egiten du; 1955ean, Hans Gugelotekin batera, estalkidun azoka-esparruetarako proiektatzen du hura –erakusketan dago– eta, 1959an, berriz, kanpoaldeetarako. Ziurrenik, Aicherrek Braun konpainiari eskaintzeko garatzen du; izan ere, garai hartan, Braun bere langileentzako auzo bat eraikitzeko ideia aztertzen ari zen Frankfurten, Roter-Hang-Siedlung.\n1968an HfG Ulm itxi eta 1972ko Municheko Olinpiar Jokoetarako lanen aurreikusitako amaieraren ondoren, 1970ean Otl Aicherrek bere familiaren bizilekua eta lantokia ezartzeko toki berria bilatzen du. Rotisko errota, bere erabilera ugariekin, diseinatzailearentzat etorkizuneko konpainiari buruzko bere kontzepzioaren paradigma da. Komunikazio bisualaren esparruko hainbat diziplinatako profesionalak bertan biltzeko ideiari ekiten dio. Rotisen, Aicherrek errota eta ukuiluak birmoldatzen ditu (1972) eta itxura industrialeko sei eraikin berri proiektatzen ditu: bere estudioa eta argazkigintza estudioa (1972), planta energetikoa (1973), garajea (1978), txabola txikia eskultura-estudio bezala (1985) eta azkenean eraikitzen ez duen eta proiektu gisa geratzen den estudio bat (1976).\nRotis Aicherrek, ERCOren diseinu korporatibo berritik abiatuta, 1988an diseinatutako tipografiaren izena ere bada. Horren bidez, groteskoen eta erromatarren familien arteko zubia sortzen saiatzen da. Horrela, tipografiak bi bitarteko estilo garatzen ditu: semi-groteskoa eta semi-erromatarra. Metro Bilbaorako, 65eko (erdi lodia) edo 55eko (normala) Rotis semi-groteskoa erabiltzen du.\n1979an, Otl Aicherrek sustapen-materialak diseinatzeko enkargua jaso zuen Ällgau eskualdeko turismo-bulegorako; eskualde horretan dago Rotis. Inguruan zehar ibilaldiak eginez, zuri-beltzeko 80 marrazki biltzen dituen albuma prestatu zuen. Jendearen, animalien, landareen, eraikinen eta paisaien eskemek osatzen dute saila. Zuri-beltzeko grafikoen bidezko sustapen turistikoak agerian uzten du Aicherren erradikaltasuna, baina sistema eraginkorra dela erakusten du aldi berean, marrazkiek argi eta garbi jasotzen baitituzte Ällgauko paisaia eta kultura. Marrazkiak funtsezkora murrizteak aukera ematen du horiek hainbat formatutan eta hainbat hamarkadatan erabiltzeko. Gainazal garbien zuri-beltzak paisaien eta objektuen koloreak irudikatzera gonbidatzen du, erretinan eta oroimenean inpresio handia sortuz.\n1988ko martxoan, Norman Fosterrek Bilboko metroa eraikitzeko lehiaketa irabazten du. Proposamenaren paneletan dagoeneko metroaren seinalea agertzen bada ere, behin lehiaketa esleituta, Otl Aicherrek urte bereko udazkenean «azterketa osagarri» bat egin zuen bere diseinua definitzeko. Berrehun bat laminak osatzen dute, Bilboko metropoli-eremuko historia, heraldika, kultura eta formak grafikoki aztertzen dituztenak, baita eskuz idatzitako hainbat gogoetak ere. Argitaratu gabeko lan hau aurkezteko, 59 lamina aukeratu ditugu, lau multzotan antolatuta.\nKalitate grafiko paregabeaz gain, diseinatzailearen lan-metodoaren adibide ona da azterketa; izan ere, metrorako seinaleak eta informazio-sistema definitzeko, lan egingo duen hiriko ekonomiaren, gizartearen eta kulturaren diagnosia egiten du. Prozesu hori azken diseinuak izango dituen ondorio ekonomiko, sozial eta kulturalen kontzientzia argiaren gainean egiten du.\n1962an, abiazio zibileko konpainiak HfG Ulmeko E5 garapen taldea, Otl Aicherrek eta Hans Gugelotek zuzendua, kontratatzen du bere irudi korporatiboa berritzeko. Proiektuak Lufthansaren elementu esanguratsu guztiak konfiguratzen ditu: logotipoak, seinaleak, paper-gauzak, txartel-zorroa, baxera, uniformeak... 1974tik 1984ra bitartean, Rotisen dagoeneko, Aicherren bulegoak enpresaren promozio-argitalpenak eta -kartelak diseinatzen ditu. Lankidetza horren emaitza da Im flug über Europa [Europa gainean hegan] katalogoa. Argitalpena kontinentearen historia eta kultura ospatzen duten hiri eta paisaietako goitik ikusitako argazkiek osatzen dute. Aireko argazkigintza Aicherrek Metro Bilbaoren proiektuan (1988) erabiliko duen baliabidea da, bai hiri zaharra irudikatzeko, bai aztertzeko.\n1972ko Municheko Olinpiar Jokoak\n1967an, Otl Aicherrek Municheko Olinpiar Jokoen komunikazio sistema diseinatzeko lehiaketa irabazten du. Batzorde antolatzaileak eta diseinatzaileak berak Mendebaldeko Alemaniaren irudi berria eskaintzea dute helburu. Bertikalak eta horizontalak saihesten dituzten dinamismo handiko irudien gaineko jai giroko kolorea, lerro «zikin» kurbatuen eta norabide zeiharren argazkiekin, ekitaldiaren eta herrialdearen irudi bizia helarazteko erabiltzen da. Koloreak olinpiar ikurretik hartzen dira, baina Aicherrek gorria eta beltza erabiltzea ekiditen du, horiek zirelako, zuriarekin eta urre-kolorearekin batera, hogeita hamarreko eta berrogeiko hamarkadetako aleman gizartearen kolore nagusiak, baita 1936ko Berlingo jokoenak ere.\nERCOren enkarguz, 1975etik 1978ra bitartean, Otl Aicherrek 1972ko Municheko Olinpiar Jokoetarako diseinatutako piktograma sistema garatzen du, konpainiak oraindik merkaturatzen duen eraikin eta espazio publikoetarako komunikazio-sistema bihurtzeko. Municheko piktogramak 1967an egin ziren, Matsuri Katsumik 1964ko Tokioko Olinpiar Jokoetarako egin zuen lanetik abiatuta. Katsumi eta Aicher, aldi berean, Otto Neurath, Marie Reidemeister eta Gerd Arntzen Wiener Methode der Bildstatistik (1925-1934) [Ikusizko estatistikako vienar metodoa] delakoaren zordun dira. Sistema hori ekonomiaren eta soziologiaren datu eta kontzeptu konplexuak klase herrikoiei helarazteko pentsatua izan zen, zeinuaren eta irudikapenaren arteko erdibidean dauden Isotype izeneko figurekin.\nLaurogeiko hamarkadaren hasieran sukalde fabrikatzaile bat Rotisera doa Otl Aicherri bere enpresa txikiaren irudi korporatiboa eskatzera. Diseinatzen hasi baino lehen, Aicherrek sukaldaritza zer den ikertzea proposatzen du. Helburua XX. mendeko bigarren erdialdeko sukaldaritza berriak nolakoa izan behar duen ulertzea da. Landa-sukaldeak marrazten ditu, Erdi Arokoak, grande cuisineko jatetxe burgesetakoak, Ernst Mayren Frankfurteko sukaldea, bai eta horiek hornitzen dituzten objektuak eta ehunak ere. Gaur egun ospetsuak diren Bulthaup sukaldeak Die Küche zum Kochen: das Ende einer Architekturdoktrin (1982) [Sukaldean aritzeko sukaldea: doktrina arkitektoniko baten amaiera] liburuan jasotako ikerketa horren emaitza dira.\nHala HfG Ulm (HfG, Ulmeko Goi Mailako Diseinu Eskola) nola Ulmer Volkshochschule (Ulmeko Herri Unibertsitatea) erregimen naziek Alemaniako eta Europako gizartean eragindako kalteei aurre egiteko ekintza hezitzaile eta kultural bezala jaiotzen dira. Otl Aicherrek gizartearen eraldaketa ekonomiko eta kulturalerako tresna gisa ulertzen du diseinua. Diseinuaren morala garatzen du eta bere konpromiso politikora ere eramaten du, Alemaniako alderdi sozialdemokratari babesa emanez eta ekologiaren eta erasorik ezaren aldeko hainbat ekintzen bidez.\nSophie y Hans Scholl\n1943ko otsailaren 22an, Hans eta Sophie Scholl anai-arrebak, Christoph Probstekin batera, gillotinara kondenatzen dituzte epaiketa sumarisimo batean aberriari traizio handia egiteagatik. Haien delitua Hirugarren Reicharen potentzia osoari beren esku biluziekin eta ziklostil batekin aurre egitea da, Hitlerren eta haren gerren aurkako aldarrikapenak erreproduzituz eta banatuz. Scholltarrek eta Probstek 1942an Municheko unibertsitatean sortutako Die Weiße Rose [Arrosa Zuria] erresistentzia taldea osatzen zuten.\nInge Schollek eta Otl Aicherrek hildako anai-arreben eta lagunen oroimena ohoratzeko modua bilatzen dute, nazien ideologiaren pean hazi diren eta, neurri handi batean, jazarpenaren eta exekuzioen konplize izan diren bizilagunen hezkuntza baino «monumentu» eraginkorragorik ez dagoela ulertuta. Horrela, 1946an Ulmer Volkshochschule eta 1951n Hochschule für Gestaltung Ulm sortzen dituzte.\n1985ean, Otl Aicherrek txabola txiki bat eraikitzen du Rotisen, estudioen barrutitik eta bere etxetik pixka bat banandua, eta han 1946an bertan behera utzitako eskulturaren praktikari ekiten dio ezkutuan. Bertan modelatzen ditu Sophie eta Hans Schollen bustoak 1991ko abuztuaren 26an, hil baino egun batzuk lehenago.\nErakusketaren komisario den Gillermo Zuaznabarrek bi hitzalditan azalduko dizkigu Otl Aicherren lanaren hainbat ikuspegi.\n“otl aicher: was ist bilbao? proyecto metro bilbao” hitzaldian, Aicherrek 1988 eta 1991 urteen artean egindako azterketa osagarria aurkeztuko da, zeinetan diseinatzaileak hiriari buruz zuen ikuspegia eta proposatu zituen konponbideak hauteman daitezkeen.\nBestetik, “otl aicher: mundo, vida y diseño” hitzaldian, Aicherrek bere gizarte-konpromisoaren ondorioz diseinuaren arloan garatu zuen morala azalduko da. Bere lanbidearen bidez, diseinatzaileak bere auzkoen, diseinuen erabiltzaileen eta Alemaniako gizartearen bizitzak eraldatzen lagundu zuen. Hitzaldian, Aicherren lan- eta bizi-ibilbidearen alderdi erabakigarri hori azalduko da.\nAbenduaren 4 eta 11tik aurrera YotuTubeko gure katean.\nERAKUSKETAREN EDUKIA: Otl Aicher. Metro Bilbao. Arkitektura eta paisaia\nNorman Fosterren esandakoa\nEduardo Arroyo grabatzailea "Lemoiz gelditu" eta paisaiaren formak


BATZ Energy, ON Bizkaia saria jarduera profesionalari — TUlankide MONDRAGON\nBATZ Energy, ON Bizkaia saria jarduera profesionalari\nLurraldean jarduera ekonomikoa eta lanpostuak sortzen egindako ekarpenarengatik jaso du saria.\nBATZ Energyz gain, saritutuak izan dira: Lookiero, Prosertek, PQC, Sophie et voilà, Fundación Solidarters eta Efeuve.\nBATZ Energyk spin-off baten ibilbideari 2018 ON Bizkaia saria jaso du BECen ospatu den zazpigarren Bizkaia Enpresa topaketan. Sariak, Unai Rementeriak, ahaldun nagusia, Imanol Pradalesek, Ekonomia eta Lurralde Garapena Sustatzeko diputatu forala eta Ainara Basurkok, Beazko zuzendaria, eman dituzte eta bi sail aitortzen dituzte –enpresa proiektua eta ibilbidea-, guztira zazpi sari banatuz.\nBATZ Energy, egoitza Igorren duena, 2005ean eratu zen BATZen dibertsifikazio estrategiaren ondorioz. BATZ Energyk jarduera nagusia masako ekoizpen eta CSP eta PV teknologia erabiltzen duten eguzki-zelaien muntaketarako sistema estrukturalen diseinu eta garapenenera zuzentzen du.\nHasieratik, BATZ Energyk erronka berriak hartu izan ditu masako ekoizpen eta open innovation ereduan izandako esperientziari esker, non izaera globalarekin batera, energia berriztagarrien alorrean soluzioen hornitzaile mundialen bilakatzen duten.


A 17: Zaharraren eta berriaren kutxa | Iñaki Beristainen bloga\n(Igandeko Ebanjelioa: Mt 13, 44-52) Badu gaurko ebanjelioak esaldi gogoangarri eta gogoratzeko bat, eta bera arakatu nahi nuke gaurko lantxoan. Hauxe da esaldia: «Zeruetako erreinuan ikasia dena, bere gordailutik gauza zaharrak eta berriak ateratzen dituen etxe-nagusiaren antzekoa da». Esaldi honek gaurkoan, eta ez dakit zergatik, halako erasan berezia eragin dit barnean; gaurko Elizari eta eliztarroi begira batik bat. Uste dut baduela bere barnean sekulako gaurkotasuna duen mezua.\nEliztarrok sarri «gauza zaharrekin» ibiltzen gara. Tradizio handien seme-alaba gara, eta tradiziotik jaso duguna hezurretan itsatsia geratu zaigu. Katekesiak, hitzaldiek, usadioek barru-barruan josi digute betikoaren zera berezia. Eta tradizioarekiko lotura hori ez daukagu berehala askatzen uzteko. Eta ez dut esango hori berez txarra denik. Leialtasun horrek badu bere balioa eta gure fedeak duen betiko hori ongi azpimarratzen eta baloratzen du. Hori ona da.\nBaina, auzi honetan arazoa beste aldetik datorkigu, berriaren aldetik alegia. «Erreinuan aditua denak» gauza berriak ere ateratzen baititu. Eta honetan ez gabiltza hain argi. Ebanjelioak gaurko gizarteari eman nahi diona zer den ez dugu hain garbi ikusten. Ez dakigu zer eta nola eskaini. «Zer» akaso bai: betikoa! Baina betiko hori «nola» eskaini gaur egungo gizon-emakumeei dagokien eran? Hortxe arazoa eta hortxe ezintasun handi baten testigantza.\nBaina, zergatik gertatzen zaigu hau? Akaso gaurko ebanjelioko parabola batek argitzen digu hori ere. Alegia, gure fedeak sinesten eta maitatzen duena benetako «altxor» ote dugu? Gure poza eta betetasuna Jesusek adierazi digun Jainkoaren proiektua ote da? Eta proiektu horren edertasunak beti berritasun sakonaren dinamikan ote gauzka? Beharbada, ikasi egin ditugu gauzak, betiko gauzak. Eta ez dugu Berri Ona benetako grina bezala bizi. Eta barnean grina bizia ez daraman ariketari dena aspertu egiten zaio.\nEsan daiteke, eta norbaitek esango dit: Ebanjelioa ez al da ba betikoa?, ez al du betiko balio?, ez al da aldatzen ez dena? Bai, noski, betikoa da eta betiko balioa du eta alderdi horretatik ez da aldatzen. Baina, bada besterik: betiko hori eskakizun berrien harira moldatu behar da. Barru-barruan bizi duguna beti berritu egiten zaigu. Eta Jesusen Berri Ona ere, barru-barrutik biziko bagenu, beti berritzen, beti gaurkotzen arituko litzateke guregan. Eta ez litzateke errezeta askoren beharrik izango. Barruko pasioa era askotara eta era gaurkotu askotara aterako litzaiguke.\nEz dut honekin ebanjelizazioak duen zailtasuna ahaztuta utzi nahi. Badakit gauzak ez direla batere samurrak. Badakit gaurko giroak ez duela ebanjelizazioa errazten. Baina, hori ere ez dugu aitzakia bihurtu behar. Sekulako altxorra daukagu «kutxan». Betiko balio duen altxorra. Baina altxor hori ezin dezakegu jendeari botatzeko harri bihur. Gaurko gizakiak molde berrietarako deia egiten digu. Eta betiko edertasuna molde berrietan azaldu behar dugu.\nZer ari zaigu gertatzen? Gaurko moldeak ez ditugula hain erraz kontrolatzen? Ez gaudela oso seguru, esku artean daukagun hori «altxorra» ote den? Beldurra sentitzen dugula? Gaur egun Ebanjelioak ez duela jendea erakartzen? Zer da gertatzen zaiguna?\nGaldera hauek denak egin behar ditugu. Baina, gaurko ebanjelioak eskatu digun jarrera ere ez genuke ahaztuta utzi behar. Betiko «kutxatik» beti gauza berriak eskaini nahi dizkio Jainkoak gaurko gizarteari. Eta gu gara eskaintza horren bitarteko. Zaharren eta berrien kutxan atergabe bilatu eta eskain dezagun «Berri» Ona.\nEsta entrada fue publicada en Ebanjelioa, Sinesmena y etiquetada bizi-iturria, Nobedadea por admin. Guarda enlace permanente.


Zero zabor | Consumer\nEkimen hori gero eta ugariagoa da mundu osoan, eta hondakinen arazoa murrizteko hainbat neurri hartzen ditu.\n“Zero zabor” ekimenak bere izena omendu nahi du, zabortegiak eta erraustegiak pixkanaka desager daitezen. Haren bultzatzaileek eredua aldatzearen alde egiten dute. Eredu horretan, produktuak hondakin alferrikako eta kutsagarri ez bihurtzeko diseinatuko dira, eta gizarte osoak bere gain hartuko ditu hondakinak kontsumitzeko eta kudeatzeko jarraibide ekologikoak. Gero eta hiri eta komunitate gehiagok jartzen dituzte abian ideia horietan oinarritutako hondakinak murrizteko eta tratatzeko politikak.\nErakunde ekologistek “ezkutuko arazo larria” deitzen diote hiri-hondakinen kudeaketari, herritarrak ez baitira jabetzen horretaz. Gehienetan, zabortegietan gordetzen dira edo erraustegietan erretzen dira. Zaborra bistatik desagertzen da, baina ingurumenaren eta zerbitzu horiek ordaintzen dituzten zergadunen poltsikoaren kontura. Gutxitzetik urrun, gero eta handiagoa da: NBEk 2025erako aurreikusten du herrialde garatuetako per capita hondakinen sorrera boskoiztu egingo dela.\nZaborra ez da ezinbestean ezkutatu beharreko hondakina, ingurumen- eta ekonomia-ondorioak kontuan hartu gabe\n“Zero zabor” mugimenduak gogorarazten du naturan ezer ez dela abandonatzen den hondakin bat, baizik eta ziklo jarraitu batean aprobetxatzen dela. Bere ustez, zaborra ez da ezinbestean ezkutatu beharreko hondakina, ingurumen- eta ekonomia-ondorioak kontuan hartu gabe. Sustatzaileek ekologismoaren hiru errai klasikoen beharra (produkzioa, kontsumoa eta hondakinak murriztea; produktuak berrerabiltzea eta haien bizitza erabilgarria luzatzea; eta bota ondoren birziklatzea) eta konpostajearen praktika nabarmentzen dituzte, baina harago joan nahi dute. Haren azken helburua gaur egungo ekoizpen-modua aldatzea da, eta gizarte-eragile guztiek, bai enpresek, bai erakundeek eta kontsumitzaileek, beren erantzukizuna hartzea.\nEnpresek beren ekoizpen-eredua aldatu behar dute. “Ekoizlearen Erantzukizuna Hedatzea” (ERP) printzipioaren arabera, fabrikatzaileek konpromisoa hartzen dute produktua, ontzia eta enbalajea bizi-ziklo osoan zaintzeko. Kontsumo-ondasunak sortu zirenetik ahalik eta ingurumen-inpaktu txikiena sortzeko diseinatu eta ekoitzi behar dira. Lortzen ez badute, ekoizleek beren gain hartu behar dituzte haiek bildu eta modu seguruan ezabatzeko kostu ekonomikoak eta ingurumenekoak. Honako hauek izan behar dute lehentasuna: erabilera anitzeko eta bizitza luzeko produktuak modu iraunkorrean sortzea, toxikoak ez diren materialak erabiltzea, biodegradagarriak, birziklatuak eta birziklagarriak, baliabide naturalak eta energia aurreztea, edo jarduera kutsagarriak murriztea.\nEkoizpen-sistema hori onartzeak aukera emango lieke kontsumitzaileei ekologikoagoak izateko. Horretarako, behar bezala eta modu orokorrean informatu, kontzientziatu eta berrerabili, birziklatu eta konpostatu beharko lirateke. Erakundeek sistema horren ezarpena bermatu eta erraztu beharko lukete, eta betetzen dela zaindu. Edozein mailatan zero zaborreko praktikak ezar daitezkeen arren, batez ere tokiko komunitateek etekin handiagoa atera dezakete.\nMugimendu horren jarraitzaileek ingurumen-abantailak ez ezik ekonomikoak ere nabarmentzen dituzte. Zabortegiak eta erraustegiak mantentzearen kostuak aurrezteaz gain, birziklatzeko eta konpostatzeko sistemek tokiko komunitateei diru-sarrera eta lanpostu garrantzitsuak sortzeko aukera emango liekete.\nZero zabor mundu osoko hirietan\n“Zero zabor” programen defendatzaileek urteak daramatzate lanean eta fruituak nabaritzen hasten dira. Ingurumenaren Nobel saria jaso duen Goldman saria BaliFokus erakundeko Yuyun Ismawatik jaso du aurten. Epaimahaikideek hondakinen errausketa kentzeko eta programa horiek Balin (Indonesia) aplikatzeko egindako lana baloratu dute.\nSan Frantzisko (AEB) hamar urtean hiri-hondakinak %50 murriztea lortu zuen sistema aplikatu zuen\n“Zero zabor” filosofia aplikatzen duten hiri eta komunitateak gero eta ugariagoak dira. Australiako hiriburua, Canberra, izan zen ideia horietan oinarritutako legeria aplikatzen lehena. 1995ean, “inongo hondakinik ez 2010ean” helburua planteatu zen. San Frantzisko hiria (AEB). ), zazpi milioi biztanlerekin, eredu ona hartu zuen, eta hamar urtean hiri-hondakinak %50 murriztea lortu zuen sistema aplikatu zuen. Gaur egun, 40 bat komunitate estatubatuarrek, horietako batzuk Berkeley, New York, Seattle eta beste, “Zero zabor” programa ere badute.\nKanada beste eredu bat da: hogei tokik onartu dituzte ekimen horiek, besteak beste, Ontario eta Toronto, herrialdeko hiri handienetako bi. Halifax kasu paradigmatikoa da. Kanadako Eskozia Berriko hiriburuak ia milioi bat biztanle ditu lurperatutako hondakinen kopurua %65 murriztea lortu du. Horretarako, 1997an asmo handiko programa bat onartu zen, bost urtean milioika hondakin berreskuratu eta birziklatzea lortu zuena. Praktika horrek mila lanpostu berri sortu zituen.\nKanadako beste hiri batean, Oakville,% 50 murriztu da hondakinen bolumena. Herritarrak legez behartuta daude hondakinak konpostatzera, harrasketan birringailuak erabiltzera edo hondakin garbiak eta bereiziak entregatzera. Bere gain hartzen ez dutenen isunak garrantzitsuak izan daitezke.\nZeelanda Berria da lurralde osoan “zero zabor” planak egiten dituen munduko lehen herrialdea. Helburu hori lortzeko berariaz sortutako erakundea da Zero Waste New Zealand Trust.\nGaztelaniaz hitz egiten den hiri garrantzitsuaren adibide gisa, Buenos Aires nabarmentzen da. Errausketa debekatzen duen, hondakinen lurperatzea murrizteko helburu zehatzak ezartzen dituen eta 2020an zero zabor-bilketaren azken helburua lortzen duen legea onartu zuten arduradunek 2005ean.\nZero Zabor Nazioarteko Aliantzak zerrenda bat eskaintzen du bere webgunean, aurrekoen antzeko praktikak sustatzeko politika publikoak sortu dituzten mundu osoko komunitateekin. Bertan Erresuma Batua, Italia, Hegoafrika, Japonia edo Indiako hainbat hiri daude, baina bat ere ez Espainiakoa.\nZero zaborreko ekimen korporatiboak\nEnpresa batzuek beren politiketan hondakinen lurperatzea murriztea sartu dute. General Motorsek plan bat iragarri du 2010. urtearen amaieran munduko 181 instalazioen erdiak “zabortegirik gabe” egon daitezen. Sektoreko beste konpainia batzuek, hala nola Subaru edo Toyotak, antzeko ekimenak proposatu dituzte. Holandan, Xerox enpresaren fotokopiagailuak berreskuratzeko eta materialak berrerabili eta birziklatzeko planari esker, 76 milioi dolar aurreztu zituen 2000. urtean. Bestalde, Nikek polimero birziklagarriak, ur-oinarriko disolbatzaileak eta freskagarri birziklatuko botiletatik lortutako ehunak erabiltzen ditu.\nModaren mundua ere hasi da ideia horren jarraitzaileak izaten. Mark Liu eta Caroline Priebe diseinatzaileek ingurumena errespetatzen duten ehunak eta patroiak erabiltzen dituzte, ondoren berrerabiltzeko eta birziklatzeko.\nhondakinak iniciativa-eu komunitateak mundo-eu zabor


nollywood odlok Bideo kamara, lantalde tekniko eta artistiko murritzak, hiru asteko epea, aurrekontu ikusezina... Aitzineko ahozko kulturak teknologia berriekin bat egiten duen lurraldean munduko 3. zine industriarik oparoena loratu da. Ongietorriak Nollywood-era.\nMota guztietako filmak egiten dira. Gehienetan atzerriko filmen argumentuak kopiatu eta Nigeriako errealitatearen alor ezberdinak istorio horietan txertatzen dituzte. Afrikar kontinentean, mendeetan zehar, belaunaldi batek hurrengoari ahoz kontatu izan dizkio istorioak. Oparoa eta amaitu ezina dirudi beraz Afrikako istorio iturria. Aurrekontu eta medio eskasekin filmatuak izan arren indar eta energia handia islatzen duten filmak dira. Nigeriarrek nigeriarrentzat eginiko pelikulak, azkar filmatuak eta dvd kopietan banatuak. Afrikako herrialderik populatueneko biztanleek, edozein merkatuan, bi edo hiru dolarren truke eskuratu dezakete pelikula bat. Kopia eta pirateoari aurre egiteko, astero-astero berritzen da film eskaintza. Mendebaldeko zine industriaren zimenduak zalantzan jartzen dituen datu bat: Nigerian urtero egiten diren 1200 filmek, guztira, 20 milioi euroko aurrekontua dute (Hollywood-eko film txiki baten modukoa).\nBestetik, askok uste duenaren aurka, ez da Nollywood bakar bat existitzen. Ez da industria bakan eta bateratu bat. Nagusiena eta Nigeriako mugetatik kanpo gehien ezagutzen dena Lagos inguruan egiten den ekoizpena da. Ingelesez mintzatzen da eta Igbo etniaren kultura eta ideologia zabaltzen du. Bigarren industria da zaharrena. 70. hamarkadan hasi zen eta Yorubaz filmatzen da. Hirugarren adarra iparraldeko hausa etniaren eskuetan dagoena da. Honek islamaren eragin handia du eta Bollywood kutsuko kantu eta koreografiak dira nagusi pelikuletan. Laugarrena Niger ibaiko deltan egiten den zinema da. Ekoizpen maila baxuagoa du eta Edo etniaren eskuetan dago.\nHollywood izan zen ametsen fabrikaren lehen sukurtsala eta egungo zine komertzialaren itsasargi. Indiako Bollywood da munduko zine industriarik oparo eta barrokoena. Nollywood...beno, Nollywood beste mundu bat da. Duela 15 bat urte, elektrogailuak saltzen zituzten merkatariek izan zuten ideia. Aparailu gehiago saltzeko, pelikulatxo laburrak filmatu eta bideo hauek gailuekin oparitzen hasi ziren. Prozesu guztia euren eskuetan zegoen: dirua jarri, gidoia idatzi, aktoreak lortu, filma zuzendu, editatu eta kopiak egin eta azkenean euren saltokietan banatu. Ideiak arrakasta itzela izan zuen eta ikusleek film berri gehiago eskatzen zituzten berehala.\nTHE BALDE 39 OSOA JEITSI. IKUSI FLASHA


Kudeaketa taldea - Ezagut itzazu Profesionalak bilaketetan\nHasiera » Kudeaketa profesionalak\nBrenda Thompson, Zuzendari Nagusia - Broker\nBrenda jaiotako ekintzailea eta asmatzailea da. Higiezinen bitartekaritza aktiboen bitartekaritza aktiboak ditu Ipar Carolina, Pennsylvania eta Marylanden, eta 26 urte baino gehiagoko Autokargune bat izan da. New Yorkeko Burtsako Marketin Zuzendari gisa lan egin zuen, New Yorkeko Long Island-eko Woodburning sukaldaritza frankizia bateko bi konpainia jabetu eta operatu zituen. 1991-en NY brokeraren lizentzia lortu zuen eta bi agentzi frantses nazionaletako agentzien agentziarik onena lortu zuen.\n1995-n Sortu eta markatu zuen Berezia "Aurkitu ...", Karaktere bakarra ezaugarriak Orduz kanpoko zerbait aukeratuz, saritutako nitxo, higiezinen negozioa. Bere marketin-esperientzia bere propietate bitxi eta ezohikoak saltzen dituzten jabeekiko zerbitzu baliotsua bihurtu du.\nJim izan da Terregena Inc. sortzailea, lehendakaria eta zuzendaria, bai Kanadan eta bai Estatu Batuetan. Hamilton-eko McMaster Unibertsitatean The Forge-eko Aholkulari Kontseiluko kidea da; Kanadako Gobernu Federalaren Garapen Ekonomikoko Agentzia aholkularia; eta, Impact Consulting Group-eko Aholkularitzako Kontseiluko kide bat izan zen Toronto-eko Unibertsitateko Rotman School of Management-en.\nHiru konpainien Kontseiluko presidentea izan da: publiko eta pribatuetako hainbat administrazio publiko, pribatu eta bazkideetako bat, besteak beste, Konpentsazio eta Stock Aukerako Batzordearen presidentea eta Ogasun Batzordeko kidea.\nJim izan da hiru enpresa publikoki negoziatu diren hiru enpresetako lehendakaria eta zuzendaria, eta hainbat enpresa abian jarri eta hazten ari den parte-hartzaile nagusia. Zazpi enpresa exekutibo bueltatu izan ditu, lehendakaria, Korporazioko presidenteordea eta Zuzendari Nagusia eta Merkataritza eta Salmenten Zuzendariordea izan ondoren, korporazio nazional anitzekoak, besteak beste, Philips Medical Systems eta Becton Dickinson-i, salmenta eta marketineko karrera jarraituz. Johnson eta Johnson eta Bayer.\nJimek bioteknologiaren industria erakundearen Zuzendaritza Batzordearen eta batzorde exekutiboaren sortzaileetako bat izan zen, Ipar Carolina Estatuko Unibertsitateko Lizentziatuen Kontseiluko Aholkularien Batzordeko kidea eta James B. Hunt gobernadorea izendatu zuten. Ipar Carolina Ekintzaileen Garapeneko Lehendakaria izendatu zuten Kontseilua. Ryerson Unibertsitatean, Yorkeko Unibertsitatean eta Toronto Unibertsitatean lizentziatua da.\nPaige Thompson, Western NC Vice President - Broker\nHainbat industrietan esperientzia duenez, Paige-ek "Aurkitu ... bere finantza, higiezinen, marketinaren eta kudeaketaren jakintza zabala" zuzentzen du. 23 urte baino gehiagotan, munduko balore merkatu handiena, New Yorkeko Burtsa, VPrako, Liste Berrien arduradunaren bidez mugitzen da, Paige Exchange-ren proaktiboa eta diru-sarrerak sortzen dituen zatiketa bakarra izan zen. Bere taldeak 128, urteko bat, 279, zortzi urteko zifra berriak gehitu zituen, zerrendak eta diru-sarrerak bikoiztu baino gehiago eta bere lidergoko bederatzi urteetan zehar. Taldeak 1,684 enpresen erregistroa izendatu zuen, NYSE enpresen% 58 ordezkatuz. 1996 amaierako urtea, eta NYSEren guztizko kapitalizazio osoaren% 40 azpian. 1997-en, Paige-k lehen salmentako bulegoa ezarri zuen Silicon Valley-n, NYC-n kanpoan, Exchange-ko lehiakide nagusien aurkako erasoa eraiki baitzuen.\nNew Yorkera itzuli zenean, Paige jarraitu zuen bere elkartasuna Wall Street-rekin, SVP, Korporazio Liaison & New Business Fleet Specialists-en rola hartuz, NYSE goi mailako negozio-bulegoan. Fleeteko espezialistek negozioen irabaziak sortu zituzten, eta, aldi berean, esleitutako enpresen baloreetan merkatua egonkortu zen bitartean. SVP, Korporazio Zuzendaritza eta Negozio Garapena, Paige Fleet-en 300 + enpresako harremanak zuzendu zituen, bezero nagusien enpresako senior exekutiboak (CEOak, Zuzendaritza Nagusiak eta IR Zuzendaritzak), General Electric, Goldman Sachs, Home Depot eta 65 beste S & P 500 konpainien artean. Paige Posizio kritikariaren presidentea ere izan da finantza sektoreko bezero-enpresen ordezkari gisa, goi zuzendaritzako, profesionalen eta banakoen ekoizleen bila.\nPaige "Finds ..." Bereziarekin sartu da Asheville-n, NC-eko bulegoko Broker-en kargu gisa 2001-en, higiezinen enpresa bakarra den hazkundearen eta etengabeko hazkuntzan parte hartuz.\nIrwin Gretczko, New Yorkeko presidenteordea - Broker\nIrwin arrakastaz merkataritza higiezinen enpresari eta broker izan da urte askotan. New Yorkeko lizentzia aktiboa mantentzen du. Horrez gain, AEBetako Patente bat dauka besteen aurrean dauden aplikazioekin. Korporazioei lizentziatu zaien enpresa-eraginkortasunerako eta antolaketarako software programak garatu ditu. New Yorkeko higiezinen ezagutza eta espezializazioaz gain, gure negozioa kudeatzeko "Diseinuak ..." diseinu teknologiko eta sistema bereziak eskaintzen ditu.\nZientzia eta Hezkuntza Zientzietan lizentziaduna eta New Yorkeko Hiriko Unibertsitateko fisikako lizentziatura jaso ondoren, eskola-fisika irakatsi zuen higiezinen karrera hasi aurretik.\nJames Scott Skinner, Lehendakariordea Ogasun eta Finantza Zuzendari Nagusia\nJames Scott Skinner, CPA, CMA, MBA, B. Comm., Ondutako finantza-exekutiboa da. Kontroleko zuzendaritza nagusiak ditu hainbat finantza eta kontabilitate sailekin kudeatzen dituen nazio anitzeko korporazioekin eta finantza analisia, negozioen plangintza, betetzea eta finantza-txostenen arduraduna izan da.\nMerkataritza lizentziatura eta Enpresen Administrazioko lizentziaduna da, Torontoko Unibertsitateko ekonomia eta negozioen finantzaketa bikoitza duena. Jim Kudeaketa Kudeatzaileen Elkarteko kide da - Certified Management Accountant (CMA) eta Export Compliance ziurtagiriak ditu, Six Sigma Green Belt Training eta Management Essentials (Leadership Training).


Â«Kontatzen dudana formari egokitzeko gai naizela erakutsi nahi dutÂ»\nEz gara besteak baino hobeak. Oraindik atera ez den liburu baten aurkezpena antzezten hasi, eta liburuaz ezik, beste guztiari buruz hitz egiten bukatu dugu.\nUnai ElorriagaDani Blanco\nZure laugarren liburuaren aurkezpenean gaude, kazetari andana duzu aurrean, grabagailu guztiak zure hitzen zain.\nHasieran, “liburua nik idatzi dut, liburuaz badakit, eta nahi dudana kontatuko diet” pentsatuz joaten nintzen aurkezpenetara. Baina konturatu naiz kazetariei nahi duten hori oso-oso txikituta eman behar zaiela, detaile eta hausnarketa literario sakonik gabe, eta oso ondo prestatu behar dela zein pilula eman eta zein ez. Oraindik ez dut laugarren libururako pilula multzoa prestatu, baina amu polita izan daiteke markoa diktadura bat izango dela esatea. Diktadura hori hemengoarekin ez identifikatzeko, munduko hainbat diktaduren ezaugarriak nahastu ditut, halako diktadura berezi bat sortuz. Alde batetik fikzioa izango da, baina baita errealitatea ere. Hau da, agertzen diren elementu guztiak errealitatetik hartu ditut, ez dira asmatuak, batzuk oso gogorrak izan arren.\nHain larria da jendeak detaileak identifikatzea? Zergatik dena kamuflatzeko etengabeko behar hori?\nIstorioa Finlandian pentsatu arren, protagonistak Garikoitz, Asier eta Aitor baldin badira, izenean soilik itzelezko iragana dakarte. Pertsona bat Aitor deitzen da bere familia euskalduna delako, horrek kultura eta historia oso bat dakar, gauzak egiteko modu bat, umore jakin bat, heriotza sentitzeko era bat. Zuk izen bat jartzen duzunean, pertsonaia edo leku bat identifikatzen duzunean, itzelezko bagajea itsasten diozu, istorioa lastratuz. Irakurlea eragozpen horiekin zamatzen baduzu asko narrasten da kontaera.\nBaina fikzioa ez al da errealitatean oinarritzen?\nNiretzako ezinbestean. Esan izan didate nire liburuak errealismo magikoa direla, baina nire liburuetan agertzen den guztia errealitatean gertatu litekeena da. Beste kontu bat da, gogoeta zoro, absurdu edo surrealistak egitea, baina gertatzen dena benetan gerta daiteke eta askotan gertatu izan da. Kontua da, Teleberrian hiru buruko ume bat jaio dela esaten badizute kuriosoa iruditzen zaizula, eta nobela batean irakurtzen baduzu idazlea pasatu egin dela. Baina berdin da, gai bati buruz idazteko asko jakin behar duzu, nahiz eta gero ez igarri.\nEsadazu, beraz, aurkezten hasi zaren liburua idazteko psikiatriko batean ibili zarela.\nDamutu naiz hori zabaldu izanaz, baina tira. Hor prozesu bat egon zen. Asko irakurri nuen psikiatriari eta gaixotasun psikiko bati buruz, dokumentalak eta pelikulak ikusi nituen, testigantzak jaso, baina konturatzen nintzen ez zela nahikoa. Ohartzen nintzen gauza bat zela R-k ez dakit zer egiten zuela irakurtzea, eta beste gauza bat R hori bertan ikustea. Hitz egiteko modua, keinuak, bere delirioak nola eragiten dion izaeran, bere egunerokoa... Oso aberasgarria izan zen niretzat.\nZer dago psikiatrikoko hormen artean?\nKanpotik ikusita, kasu kliniko batzuk ikaragarriak dira, literatura hutsa. Baina behin barrura sartuta, tragedia itzela da, eurentzako, familiarentzako. Inguru guztia narrasten dute, euren burua lehena, eta asko sufritzen dute. Horregatik, hain harrigarria eta bitxia ematen duena pintzekin eta tentu handiz tratatu behar da.\nJende horrekiko dugun begirada ez da ez literarioa, ez tentuzkoa.\nTopiko asko dago. Bortitzak direla uste dugu, eta guztiz kontrakoa da. Oso pertsona maitagarriak dira, oso humanoak, bestearekiko oso emanak, beti agurtzen zaituzte, beti galdetzen dizute zelan zauden, eta bai, bortitzak dira halako atake batek ematen dienean. Baina, pertsona normal batek haserrealdi fuerte bat daukanean, biolentzia berbera agertzen du. Gizartean dagoen biolento proportzio bera dago psikiatrikoetan. Psikiatrek gaixoen aurkako estigma handia dagoela diote. Bortitzak direla, arraroak direla, ez daudela gizartean sartzeko moduan... Guztiz kontrakoa da, baina kanpotik ez da hori ikusteko indarrik egiten.\nHori hala, gai guztiek daukate literatura?\nZiur baietz. Julio Cortazarrek ipuin asko ditu boxeoaren inguruan, eta telebistan ikusita sekula ez zenuke esango boxeoa literarioa denik. Niri ez zait boxeoa gustatzen baina ipuin horiek irakurtzean, “hau da honen barruan dagoena, ez da kirol bat soilik, bizitzeko modu bat da, mugimendu bat” pentsatzen dut. Munduan existitzen den orok dauka zerbait erakargarria, ez zaio alferrik norbaiti gustatzen. Norbait hori erakarri badu, esentziala da, eta mundu guztiarentzat balio dezake ondo esplikatuz gero. Hor dago literaturaren funtzioetako bat, gauzak ondo esplikatuz erakartzea.\nGauzak ondo esplikatuz erakartzeko derrigorra zaizu nobela bat idazten hasi aurretik dena goitik behera pentsatuta edukitzea?\nHastapenetan ohartu nintzen hasi daitekeela idazten buruan ideia bat edukita non bukatuko duzun jakin gabe, baina askoz gauza borobil eta sakonagoak egin daitezkeela osotasun bat bilatuta. Egia da hizkuntza landu behar dela, pertsonaiak landu behar direla, baina egitura da lantzen zailena eta askotan lantzen ez dena. Oso zaila da. Nik ahalegin handia egiten dut horretan, gero denak oso kaotikoa dirudien arren. Beti nahi izaten dut nire motibazioa, nire egitura, koadernoan neukana, irakurleak ez igartzea. Horregatik egiten ditut gauza kaotikoak. Baina ondo pentsatuta.\nIdazle ospetsu batzuek ongi pentsatzen dutena euren karreraren kudeaketa da. Behin liburu arrakastatsu bat idatzi eta gero...\nBehin ospe bat, maila bat, lortuta beldur handia dago. Horregatik, askok antzekoa egiten jarraitzen dute, edo ez dute idazten, edo oso gutxi, edo jendea despistatzeko gauza bitxiak egiten dituzte... Ez dute aulki pribilegiatu horretatik jaitsi nahi. Ni beldurtia naiz gauza askotan, baina horretan ez, eta ez dut beldur horretan jausi nahi. Argitaratu nahi dut, saiatu, gorabeheratsua izan, eta egunen baten esaten badidate ez dutela gehiago nire libururik publikatuko nire lanera itzuliko naiz. Nahiago dut paniko horretan ez jausi, bestela ez duzu gozatzen, eta idaztea gozatzea da. Futbolean, bigarren mailara jaisteko beldurrez ari bazara, hanka larritu egiten zaizu, eta ez duzu jokatzen. Literaturan ere askotan gertatzen da hori.\nZuk nahiago duzu kritikariei bazka ematen segi.\nAxolagabetasuna da lortu behar ez dena. Gorrotoa ala maitasuna, baina tartekorik ez. Nire nobelak oso errazak dira egurtzeko. Tira, nireak eta edozeinenak. Nik Quijotea egurtuko nuke. Erraza da, bere alde txarrak hartu eta larrutu. Jakina, jada ezin da halakorik egin, ez dakit zenbat mendeko historia daukalako, kanon batzuk daudelako, mundu guztiak itzelezko liburua dela sinesten duelako... Baina liburua orain aterako balitz, inongo problemarik gabe egurtu nezake alde literariotik. Ostera, berdin-berdin jarri nezake zeruan. Alde horretatik, bagaje literario bat eta ezagupen batzuk baldin badituzu, kritikari izatea oso erraza da. Horregatik ez naiz hainbeste kezkatzen.\nGehiago kezkatzen zaitu hitzen musikaltasunak?\nHori nire puntu neurotiko bat da. Umetatik arreta jarri izan dut hitzen doinuan, soinuan, oso inportantea da niretzat. Zenbakiekin ere berdin. Matematikako problemak egiten nituenean, zenbaki batzuk gustatzen zitzaizkidan, beste batzuk gorroto nituen, nahasketa batzuk ederrak ziren... Hitzen konbinazio musikal perfektuaren bila 8.000 aldiz irakurtzen dut pasarte bakoitza. Batzuetan, esan nahi dudana ondo esanda dago, baina badago soinuan kriki-kraka bat. Oker dagoen nota detektatzen dudanean, kendu egiten dut, bertan diodana garrantzitsua den arren. Nahiago dut soinuari eutsi esanahiari baino, eta kendutako informazioa aurrerago edo atzerago jarriko dut. Garrantzitsuagoa da niretzat erritmoak egoki eta suabe eramatea.\nAurkezten ari zaren liburuak ez ei dauka aurrekoen musikaltasunik. Lehorragoa omen, sikuagoa. Estiloz aldatzeko premia?\nHobeto edo okerrago, baina orain arte egin dudana egiten badakit, hor daude hiru liburu. Idazten ari zaren bitartean beste estilo batzuk irakurtzen dituzu, eta esaten duzu: “Hemen ere egia literarioa dago eta kapaz izango nintzateke estilo honetan beste gauza batzuei buruz hitz egiteko”. Kontatzen dudana formari egokitzeko gai naizela erakutsi nahi dut. Jende batek, beharbada, ez dagoela irakurtzerik esango du, desastre hutsa dela, baina behintzat ahalegina egiten nabil. Ondo ala txarto ateratzea hori da hartzen dugun arriskua. Beste forma eta mami batzuk lantzeko beharra sentitu dut. Harrigarria da nola, beste forma batzuk ikertzen direnean, beste gai batzuk agertzen diren, lehendik usaindu ere egiten ez genituen bide berri batzuk.\nNiri zure liburuen gaztelerazko itzulpenak egiten zaizkit harrigarri. Zeuk eginak dira, eta hala ere, bertsio originalarekiko oso desberdinak iruditzen zaizkit.\nArima bera da baina nobela erabat diferentea. Askotan oso esaldi desberdina eraiki behar duzu arimari eusteko. Koloreak oso diferenteak dira euskaraz eta gaztelaniaz, soinuak eta doinuak ere bai. Esaterako, ez da gauza bera euskaraz idatzitako “igela” eta gaztelerazko “rana”. Orduan, antzekoa den baina soinu aldetik hain gogorra ez den animalia baten izena aurkitu behar duzu. “Iguana”, adibidez. Halako malabarismoak beharrezkoak dira nobelaren espiritu eta osotasunari eusteko. Nobela berria, sikuagoa denez, beste norbaiti itzularazteko tentazioa izan dut, baina semea edo alaba beste bati uztea bezalakoa iruditzen zait. Bai, beharbada nik baino hobeto zainduko du baina nahiago dut nire haurra nirekin egotea.\nPantaila handirako bidean, SP-rako tranbia Aitzol Aramaioren eskuetan utzi zenuen, alta. Papereko musikaltasuna topatu al duzu zeluloidean?\nSoinu bandan topatu dut. Minimalista da, hutsune asko ditu, elipsi asko. Oso egokia da. Pelikulari dagokionez, keinu batzuek eraman naute hitzen soinura. Gidoia irakurri nuenean elkarrizketa batzuk oso txarrak iruditu zitzaizkidan. Nik egunak eta asteak ematen ditut elkarrizketa laburrekin, eta hauek testuaren espiritua hartu eta elkarrizketa arin-arin idazten zuten, irakurketan nabarmen igartzeko moduan. Baina gero Hector Alteriok antzezten zuen, eta testuari falta zitzaion guztia ematen zion. Liburu batean ezin duzu hori egin, hitzen bitartez lortu behar duzu dena, baina zineman beste baliabide batzuk dituzu. Tartean, Hector Alterio izatea.\nBaina Unai Elorriaga ez da Hector Alterio, ez da zinemara dedikatzen. Edo bai. Liburua irakurri ez duen kazetariari liburua aurkeztea zazpigarren artea baita. Zeresanik ez liburua amaitu gabe dagoenean.\n1973ko otsailaren 14an jaio zen idazle algortarra (Bizkaia). Deustuko Unibertsitatean euskal filologian lizentziatua, irakasle eta itzultzaile lanetan aritu zen, idazteari erabateko dedikazioa eskaini aurretik. Vredaman (Elkar, 2005), Van’t Hoffen ilea (Elkar, 2003), eta SP-rako tranbia (Elkar,2001) idatzi ditu, azken honek 2002ko Espainiako Narratiba sari nazionala eman ziolarik. Horrekin aski ez eta bertan oinarritutako Un Poco de Chocolate filma estreinatu berri du Aitzol Aramaiok.\n“Lehen pentsatzen genuen hemen txikiak ginela, ezer gutxi egiten genuela, eta bazter batean geundela. Gero konturatzen zara New York bera bazter bat dela. Australiar baten bloga irakurtzen duzu eta zure antzeko kezkak ditu. New Yorkeko batek judu bati buruzko itzelezko istorio bat egin ahal badu, guk zergatik ez?”\n“Idazle asko biltzen den lekuetara noanean, konturatzen naiz batzuei idaztea baino gehiago gustatzen zaiela jairik jai ibiltzea. Gustatuz gero oso erakargarria da. Gonbidapen guztiak onartuz gero, ederto baten bizi zintezke, bidaiak eginez eta medioetan agertuz. Beste aukera bat da”.\n“Dirua tarteko denean dena lorrintzen da. Atzerrian, argi ikusi dut benetako industriak daudela, enpresa gizon-emakumeekin, eta horiei berdin zaie botilak ala liburuak saltzen dituzten, dirua egiteko daude. Orduan, merkatua kolapsatu arte bonbardatzen dute, eta idazleak zenbaki batzuk baino ez gara”.


Antolatu zure eguna sanferminetan - Pamplona\n1 de enero, 2 de febrero, 3 de marzo, 4 de abril, 5 de mayo, 6 de junio, 7 de julio San Fermín… A Pamplona hemos de ir…\nUztailaren 6an, eguerdiko 12:00etan hasten da dena: Txupinazoa jaurtitzen da Udaletxe plazan, eta istant bat geroago, "¡Viva San Fermín! Gora San Fermin!" oihuek, suziria lehertzearekin bat, giro zirraragarria sortzen dute. Une horretatik aurrera, zuria eta gorria nagusituko dira Iruñeko karriketan 8 egunez, eta, berezko kolore horiekin batera, zezenak, musika, tradizioak, dantza eta giro ona izanen dira nonahi.\nZehatz-mehatz jakin nahi baduzu nola antolatu sanferminetako egun bat deus ere ez galtzeko, hona hemen gure proposamena:\nEguna hasteko, entzierroa ikusiko dugu haren ibilbidean dagoen balkoi batetik, sanferminetan aditua den bertako gidari batek lagundurik. Entzierroaren ondoren, ezin bestela izan, gosaria. Hiriko hotelen batean gosaldu ahal izanen duzu edo, zorionekoa bazara, Nuevo Casino elkartean. Lokal pribatu honetan, "Alpargataren Dantza" egiten da eta soilik bazkideak eta enpresa jakin batzuk sar daitezke. Gazteluko plazan kokatuta dago, Iruñeko bihotzean, eta han biltzen da Iruñeko gizartearen parte bat gosaltzeko eta hain giro bereziaz gozatzeko.\n9:30etik aurrera, erraldoi eta buruhandien konpartsa karriketan barrena ibiltzen da. Sanfermin goizetarako proposamen erakargarri hau festetan egunero dauden beste ikuskizun batzuekin osatu daiteke: musika, dantza, antzerkia, herri kirolak... Gainera, Taconeran jartzen diren postuetara joan gaitezke arropa, artisautzako produktuak, fantasiazko bitxiak eta era guztietako artikuluak erosteko.\nZiur aski, goiza entzierroaren ibilbidean eta hirian bisita gidatu bat egiteko unerik aproposena ere bada. Gidariei esker, sanferminetan aditua izanen zara.\n18:00etatik 20:30era bitarte, zezenketa ikus dezakezu plazan eta, hura bukatuta, peñen irteeran parte har dezakezu, horixe baita sanferminetako hitzordu koloretsuenetako bat.\nGauean, pintxoen ibilbidea egin dezakezu eta, ondoren, kopa bat cava eskuan duzula su artifizialak ikusi Baluarte Iruñeko kongresu jauregi eta auditorioko terraza pribilegiatuan.\nAmaitzeko, hiriaren erdigunean barrena kokatuta dauden hamaika eszenatokitan musika eta abestiak zuzenean entzun ahal izanen ditugu.\nEkitaldi horiei buruzko zehaztasun guztiak izateko, jarri enpresekin harremanetan eta bizi festak sanferminetako abenturan gidatuko zaituen aditu baten eskutik:\n• Balkoien alokairua\n• Sanferminetako bizipen paregabeak


Brotxen gainazala ikuskatzeko berreraikitze-sistema\nVicomtech-ek brotxen gainazala ikuskatzeko berreraikitze-sistema garatu du Ekin enpresarako\nVicomtech-ek EKINek fabrikatutako brotxen kalitatea ikuskatzeko prozesua automatizatzen duen sistema bat garatu du, brotxak ikuskatzeko lana hobetuz eta langileari erraztuz. Brotxa bakoitza ikuskatzeko denbora murriztuz.\nBrotxatzeko makina sarbide zaileko kanpoko eta barruko gainazalak (artekak, adibidez) egiteko erabiltzen da industrian. Horretarako, brotxa bat erabiltzen da, aho ugariko ebaketa-erreminta bat. Brotxatzea etengabeko ebaketa-prozesu bat da, ebaketa zuzenaren mugimenduekin, brotxan edo piezan aplikatuta. Brotxak mekanizazio-prozesuetako aurrerapen- eta atzerakada-mugimenduetarako diseinatuta daude, eta hortzez edo errotarriez osatuta daude, biraketa batean zehar (360º). Osagai ezberdinak, errotarrien geometrian eta brotxaren hedaduran zehar duten banaketa espazialean ezberdintzen dira.\nEkin-ek egiten dituen brotxak langile batek eskuz ikuskatzen ditu, lupa baten eta orga desplazatzaile baten bidez, eta bi ordu inguru behar ziren osagai bat ikuskatzeko. Ekineko bezeroek eskatzen dituzten brotxetan zehaztasun handia beharrezkoa da, bai sektore aeronautikoan, bai automobilgintzan, brotxen kalitatea balioztatzea funtsezko urratsa da ekoizpen-prozesuan. Brotxa bakoitza forma geometriko jakin bat egiteko bakarrik diseinatzen da, eta, beraz, neurri handi batean beste batzuengandik ezberdina da.\nProiektu honen erronka honako helburu hauek lortzea izan da:\n- Ikuskapen-prozesua automatizatzea\n- Brotxaren gainazala eskuratzea ikuspen artifizialaren bidez\n- Brotxaren gainazalaren kalitatea aztertzea, Ekin erabiliz gero.\nGarapena gainazaleko ikuskapen-sistema batean datza, ikuspen artifizialaren bidez, Ekin erabiltzen den kasurako analisi-software espezializatu batekin. Horrela, prozesua digitalizatzea lortzen da: i) brotxen gainazalak ikuskatzeko lana hobetzen eta langileari errazten, eta ii) brotxa bakoitza ikuskatzeko denbora murrizten.\nVicomtechek proposatu eta garatutako sistemak 3 ardatzeko CNC tornu baten oso antzeko automatismoa ematen du; horrela, brotxa lotzeko plater/lanabes baten eta kontrapuntu baten artean muntatzen da brotxa. Platerak barautsa aurrerapen jakin batera birarazten du, eta erreminta eramateko orgak ikuspen artifizialeko sistema X, Y, Z. ardatzean kokatzeko erabiltzen dira.\nOsagaiaren irudiaren hartzea berreraikuntza estereo fotometrikoaren bidez planteatu da, automatismoak kontrola dezakeen kaptura-sistema lineal bat erabiliz.\nAzkenik, Vicomtechen jabetzako software-liburutegietatik garatutako analisi-softwareak brotxen azaleko akatsak identifikatzen ditu 3 edo 4 hortzetako tarte bakoitzeko.\nGaratutako sistemak, Ekini lehiarekiko abantaila lehiakorra eskaintzeaz gain, ikuskapen-sistema aurreratua duenez eta estatuan nahiz nazioartean bere posizioa sendotzen duenez, hobekuntza hauek ekarriko dizkio prozesuari:\nKostuak murriztea: ikuskapena denbora laburragoan egingo da, eta gainera, sortutako brotxek akatsik izan ez dezaten lagunduko du. Ondorioz, brotxa bakoitzaren ekoizpen kostuak murriztuko dira.\nLan-kalitatea hobetzea: eskuzko ikuskapenak gehiegizko ikusmen-esfortzua eragiten dio langileari, eta horrek osasun-arazoak eragin diezazkioke luzera, adibidez, ikusmen nekatua. Prozesua digitalizatu eta automatizatzean, horrelako arazoak murriztuko dira, giza baliabideak hobeto erabiliz.\nKalitate-prozesuaren kudeaketa hobetzea: prozesuaren digitalizazioarekin batera, informazioaren teknologiak ustiatuko dira txostenak egiteko, historikoak, interesdunekiko komunikazioa hobetzeko, etab.\nProzesuaren ezagutza handitzea: Ekin-en kalitatea eta defektologia bermatzea, ikusmen artifiziala bezalako teknologia berriak erabiliz. Plus hori Ekin-en soluzio tekniko ezagunei gehituko zaie.\nProiektu honetan Ekide Groupek ere parte hartu du eta SPRIren Basque Industry 4.0 programaren bidez finantzatu da.


Adobe Flash - Wikipedia, entziklopedia askea.\nFLA (en) , Small Web Format (en) eta FLV (en)\nMicrosoft Windows, Linux eta macOS\nAdobe Flash →Adobe Animate (en)\nAdobe Flash aplikazio informatiko bat da, animazioak, eduki interaktiboak eta web interfazeak sortzeko. Macromediak sortutako teknologia da, eta, egun Adobe Systems enpresak garatzen eta argitaratzen du.\nAdobe Flash grafiko bektorialekin zein bitmap motakoekin lan egiten du. Horrez gain, testua, bideoa, soinua eta beste eduki mota asko erabil ditzake. Adobe Flash-ek bi artxibo mota erabiltzen ditu gehienbat: Alde batetik, .FLA formatoa, Flash-en bertan garatzeko eta editatzeko balio duena eta, beste aldetik, konprimituta eta web-ean argitaratzeko zuzenduta dagoen .SWF formatoa. Azken formato hau bistaratu ahal izateko, Flash Player software-a instalatuta egon beharko du web nabigatzaile batean.\nHasieran, Flash web-erako animazio xumeak egiteko erabiltzen zen, publizitatea eta aurkezpenak garatzeko batez ere. Urteekin, Flash-en funtzionalitateak aldatu eta handitu dira eta, egun, eduki interaktiboak eta web interfazeak ekoizteko prestatuta dago gehienbat.\nFlash-ek ActionScript programazio lengoaia erabiltzen du interaktibotasuna eta animazio eta interfazeen funtzionalitateak garatzeko. Lengoaia hau ECMAScript estandarrean oinarrituta dago, eta bere azken bertsioan (3.0) objektuei orientatutako programazio lengoaia bihurtzeko bidea hartu du.\nFlash-ek egundoko eragina izan du Internet-eko arlo askotan:\nWeb diseinuan, Flash-en bidez egindako interfazeak sari ugari eta ospe handia lortu dituzte beraien interaktibotasunagatik eta bere diseinu ikusgarrietatik.\nAnimazioan, Flash izan da gehien erabilia izan den teknologia, eta bere "estilo bektoriala" eragin izugarria izan du.\nBideoan, Flash formatoa bihurtu da azken urtetan Internet-eko estandarra, YouTube eta antzeko webguneak erabilitako formatoa izan baita.\nMultimedia: Adobe Flash\nOrriaren azken aldaketa: 28 azaroa 2019, 09:44.


«Utziguzue gazteoi gure buruaz hitz egiten, agian ikasiko duzue zerbait» | El Diario Vasco\nCulturas«Utziguzue gazteoi gure buruaz hitz egiten, agian ikasiko duzue zerbait»\n«Utziguzue gazteoi gure buruaz hitz egiten, agian ikasiko duzue zerbait»\nIñigo Dierez idazlea\n«Irakurtzea eta idaztea eskutik doaz», dio. Orain arte irakurle amorratua zen. Lehen nobelarekin, umetako ametsa bete eta idazle bilakatu da\nNEREA AZURMENDIDonostia Viernes, 15 marzo 2019, 19:51\nNortasun agiriak dio azkoitiarra dela, 1993an jaio zela, eta Iñigo Antsorregi Dierez dituela izen–abizenak. Aktorea da, gidoigilea eta idazlea. Aurreneko nobela argitaratu berri dio Elkar-ek, 'Katu', gazteei zuzendutako Taupadak sailean. Bidean du bigarrena.\n– Atariko literario handirik gabe heldu zara, ia zuzenean, nobelara. Nondik dator Iñaki Dierez idazlea?\n– Txikitatik izan naiz oso irakurlea, aitonak transmititu zidan zaletasuna. Idazteko joera ere beti izan dut. Aktore izan nahi nuelako hasi nintzen antzerkian, baina konturatu nintzen antzerkirako idaztea ere gustatzen zitzaidala. Gero probatzen joan naiz, antzerkiko gidoiak, telebistan ere jardun dut gidoigintzan... Hala ere, idazle batek beti du gogoa nobela bat idazteko. Hori da sari handia eta, nire kasuan, beti izan dut egunen batean nobela bat idazteko ametsa.\n– Azkenean gauzatu da. Aurren-aurreneko nobela duzu 'Katu'?\n– Ez da idatzi dudan lehenengoa, ez, aurretik baneuzkan eginda pare bat saialdi. Nobela batek denbora asko eskatzen du, mikroantzerkiaren edo telebistarako gidoi baten aldean lan handia da... 'Katu' idazteak, esate baterako, bederatzi bat hilabete eskatu dizkit. Horrez gain, idazle bezala oso entrenatuta egon behar duzu nobelarako. Lehen nobela haiek idazten hasi nintzenean akaso ez nintzen oso errealista izan, pentsatzean amaitzeko gai izango nintzela... Oraindik ere ez daukat eskarmentu handirik baina, hala ere, diferentzia handia nabaritu dut. Uste dut aurreneko nobelak izan zirela hain zuzen behar nuen entrenamendua.\n– Berreskuratuko dituzu inoiz bi eleberri horiek?\n– Bat guztiz deskartatuta daukat. Besteak aktoreen mundua du gai nagusia, baina Isidoro Fernándezek gaiari buruzko nobela bikain bat idatzi du, 'Casting', oso erreala eta dibertigarria. Hortaz, tematika berdina izanda, eta Isidorok nik baino hobeto egin duela kontuan hartuta, nobela hori ere ia deskartatu egingo nuke. Gaiaren inguruan irakurri nahi duenak, hobe du Isidorena irakurtzea nirearen zain egotea baino.\n– Liburuaren aurkezpenean aitona aipatu zenuen, oraintsu ere bai. Asko zor diozu irakurtzeko eta idazteko grina handia zuen aitonari?\n– Bai aitonaren bai amonaren itzala handia da. Gurekin bizi ziren eta niretzat izan ziren bigarren aita eta ama. Aitonak, zehazki, irakurtzera eta idaztera bultzatu ninduen, eta niretzat irakurtzea eta idaztea eskutik helduta doaz. Beragatik ez balitz, ez dut uste gaur egun idazlea izango nintzenik.\n– Zer irakurtzen zenuen txikitan?\n– Bi irakurketa mota ditut gogoan. Eskolan zen 'irakurri liburu hau eta hurrengo astean azterketa'. Presio eta derrigortasun horrekin gaizki pasatzen nuen, nahiz eta liburu batzuk oso onak izan. Aitonak, aldiz, ez zidan liburu konkretu bat inposatzen, galdetu egiten zidan ea zer gustatzen zitzaidan, zer nahi nuen, eta ikusirik gustuko nuela irakurtzea, ateak irekitzen zizkidan... Adibidez, ni Harry Potterrak irakurtzen goiz hasi nintzen, LH1-en, aitonaren alboan.\n–Irakurzalea zen, hortaz.\n–Oso. Liburuak irentsi egiten zituen, eta ez bakarrik fikziozkoak. Entziklopediak goitik behera irakurtzen ere gogoratzen dut.\n– Eta ikusten denetik ikasten da.\n– Jakina. Lehengo batean horri buruzko biñeta bat ikusi nuen. Azaltzen ziren bi guraso eta bi ume. Gurasoetako batek telefonoa zeukan eskuan, eta umeak ere bai. Beste gurasoak berriz, liburua zeukan. Umeak ere bai. Eta telefonoa zeukanak galdetzen zion liburua zeukanari: nola egiten duzu zure alabak liburuak irakurtzeko?\n– Abizena ere amaren aldeko aitonarena hartu duzu. Aktore bezala Antsorregi zara, idazle gisa Dierez. Nola kudeatzen duzu bikoiztasun hori?\n– Azken aldian aktore bezala ere Dierez sinatzen hasi naiz, bestela oso konplikatua zen, azalpen gehiegi eman behar nituen. Hortaz, bizitza errealean Iñigo Antsorregi izaten jarraituko dut, baina izen artistikoa–edo Iñigo Dierez izango dut. Aitari ez zaio axola...\n– Nobelara itzulita, nerabe eta gazteei zuzendua da. Hasiberria izan arren, publiko zailenetako bat aukeratu duzu. Zer dela eta?\n– Ez dakit ondo nola azaldu, baina gazteoi askotan gertatzen zaigu beste batzuk hitz egitea guretzat eta guri buruz. Adibidez, 'millenial' jenerazioa eta bla, bla, bla... Hainbeste artikulu daude 'millenial' jenerazioari buruz, baina fijatzen zara zeintsuk idatzi dituzten eta batez besteko adina 55 urte ingurukoa izango da. Zein hobeto gazteei buruz hitz egiteko gazte bat baino? Utziguzue pixka bat gure buruz hitzegiten zuei, agian ikasiko duzue zerbait, guk zuengandik ikasiko dugun bezala. Literaturan gauza bera gertatzen zait, askotan gazteen pertsonaiak azaltzen baitira estereotipo merke batzuk bezala. Hor badago inkomunikazio moduko bat. Nik, beldurrezko generoa gustatzeaz eta bullyingaren gaia ukitzeko gogoa izateaz gain, gazteen argazki errealagoa egin nahi nuen.\n– Baduzu pistaren bat irakurleek liburuari egin dioten harreraz?\n– Denbora gutxi darama merkatuan eta orain arte jaso ditudan iritziak helduenak dira. Ez dut astirik izan gaztetxoengana hurbiltzeko, baina gustatuko litzaidake bide hori egitea. Euskal Idazleen Elkartearen 'Idazleak eskolan' eta horrelakoak oso interesgarriak izan daitezke aipatutako inkomunikazio hori gainditizeko. Argitaletxeek idazle gazteei aukera ematea ere garrantzitsua izan daiteke.\n– Ikastetxe batera bisitan joateko aukera izango bazenu, zer esango zenieke irakurtzearen garrantziaz konbentzitzeko?\n– Esango nieke irakurtzea beharrezkoa dela pentsamendu kritikoa garatzeko. Ez naiz ari bakarrik nobelak irakurtzeaz, ahal den guztia irakurri behar da, horixe delako pentsamendu kritikoa lantzeko eta mantentzeko tresnarik egokiena. Gaur egun gauza asko gaizki baldin badoaz horrexegatik da, hain zuzen, ez dagoelako pentsamendu kritikorik, jendeak lehen bertsioa hartzen duelako eta horrekin konformatzen delako. Izugarria da ikustea zenbait jende dagoen kaka botatzen ahotik, eta zenbat pertsona dauden kaka hori irensteko prest. Ari dira pertsonen eta pertsonen eskubideen aurka, eta jendea txaloka.\n– Pertsonen aurkako erasoa da, bete–betean, 'Katu'–n landu duzun eskola jazarpena. Modu nahiko berezian heldu diozu gaiari.\n– Nik azaldu nahi nuena zen zuk pertsona baten aurka biolentzia erabiltzen baduzu agian pertsona horren erreakzioa izan daitekeela biolentziaz erantzutea. Ados nago bullyingaren inguruko diskurtsoarekin, borrokatu egin behar dela, jazartzaileari ezin zaiola ezer onartu, baina hobeto zetorkidan beste ikuspuntu bat. Jazarpena sufritzen duena ere badagoela biolentziari eutsi nahian, eta inguruan entzuten duena dela arazoari garrantzia kentzea, 'horiek umeen kontuak dira', 'denborak jarriko du bakoitza bere lekuan' eta horrelakoak entzutea. Hori ere errealitate bat da, eta uste dut bullyinga sufritzen ari den batek edo sufritu duen batek egia asko ikusiko duela liburuan.\n– Baina ez zaie guztiei azalduko katu beltz bat.\n– Katua da pertsonaje oso gaizto bat, oso inteligentea ere bai. Jendearen puntu ahulak aprobetxatzen dituen izaki gaizto hori da. Ematen du intentzio onekin datorrela, baina agian ez da horrela. Irakurleak deskubrituko du bere benetako aurpegia.\n– Esan zenuen aurkezpenean bigarren nobela abian duzula.\n– Idazteko gogoz nago, forman sentitzen naiz, badaukat ideia bat, eta pieza ia guztiak hasi dira enkajatzen.\n– Bide beretik jarraitzeko asmoa?\n– Publiko orokorrago batera heltzea da ideia, beldur toke bat izango duen thriller batekin.\n– Generoari eutsita, beti ere.\n– Gustatzen zait gizartearen parte batzuk irudikatzea. Bullyingaren kasuan uste dut ondo ikusi dela hori. Bigarren honetan, nola eraiki dudan ikusita, istorioak erakutsiko du onaren eta gaizkiaren arteko borroka konstante hori. Onak beti nahi du justizia, eta beti dago gaizkia dena izorratzeko prest.\n– Stephen Kingen ildotik orain ere, gauzak muturreraino eramanda...\n– Bai, gehien gustatzen zaidan idazleetakoa da Stephen King, eta uste dut gauzak muturreraino eramateak laguntzen duela hobeto ulertzen. Esajerazioan erortzeko arriskua badago, baina idazle eta irakurle bezala gustatzen zaizkit esajerazioak, gauzak argiago ikusten ditut modu horretan.\n– Herri bat sortu duzu, Azkoiena, Azkoitian eta 'Stranger Things' telesaileko Hawkins-en inspiratua. Hurrengo eleberria ere hor gertatuko da?\n– Beti nuen nobeletarako herri propio bat sortzeko ideia eta bai, eta Azkoiena sortu nuen. Aurrerantzean ere nire herria, oso gogoko dudan 'Stranger Things'-ekoa bezala, leku ilun bat izango da jendearen alde txarra azaltzen denean. Bigarren nobela Azkoienan hasiko da, 'Katu'-ko gertakari batetik aurrera.\nMiriam Moreno: «Contamos cómo evitar enfermedades» El brillante caleidoscopio de Felipe Benítez Reyes


‘Pedaló’ filma emitituko da ostegun honetan | Herribizia\n‘Pedaló’ filma emitituko da ostegun honetan\nKultura 2017-01-30 | 0\nOzzinema zinekluba bere hileko hitzordura itzuli da Otsaileko sesio berri honekin. Oraingo honetan hautatutako filma, euskal kostaldetik egindako road-movie bat da, ontzi bitxi baten egindako hiru lagunen arteko ezusteko bidaia ‘PEDALÓ’.\nZinemaldian estreinu izanda, Zinemira sekzio barnean,‘PEDALÓ’ 2016ko Irizar saria lortu zuen. Filma ,Juan Palacios zuzendari eibartarraren esku datorkigu. 150km-tako abentura batean murgiltzen gaitu,Hendaiatik Bilboraino ganaraman pertsonaien bidai fisiko eta pertsonala kontatuz.\nOzzinemak euskal zinemarekiko egiten duen apostua erakutsi nahi du film honekin, bere pertsonaiek aurkeztuko dute saio hau,pertsonalki kontatu ahal izango digute,hiru nabigatzaile eta zuzendariak, filma egiteko murgildu ziren bidai horri buruz.\n‘PEDALÓ’ filma otsailaren 2an, osteguna, 19:30etan ikusgai izango da Errenteriako Niessen zinemetan. Sarrerak salgai Niessen Kulturgunean (4€).\nLHko ikasleek igerian hobetzeko aukera izango dute\nErrenterian bildutako haur eta osasun materiala Siriara bideratu da


Irakaskuntza-berrikuntza - Politika eta Administrazio Zientzia Saila - UPV/EHU\nPolitika eta Administrazio Zientzia Saila irakaskuntzaren berrikuntza bermatzeko ahalegin handia ari da egiten. Hori horrela, irakasle asko irakaskuntza kooperatibo aktiboko programak ezartzen, beren irakaskuntza jarduera ebalua dadila uzten eta Hezkuntzaren Berrikuntzarako Proiektuetan parte hartzen ari dira.\nNola garatu behar dira irakaskuntza eta ikaskuntza XXI. mendeko Euskal Unibertsitatean? Hain zuzen ere, IKD ereduak (Ikaskuntza Kooperatibo eta Dinamikoa) galdera esanguratsu horri erantzutea du helburu. Eredu hori bertakoa, kooperatiboa, eleaniztuna eta barneratzailea da, eta bere helburu nagusia ikasleak beren ikaskuntzaren jabe izan daitezela eta prestakuntza integrala, malgua eta gizartearen beharretara egokitua jaso dezatela da. IKD eredua aho batez onartu zuten 2010eko apirilean UPV/EHUren Gobernu Batzarrean, UPV/EHUko titulazio ofizialen curriculum garapenerako oinarrien artean, eta 2012-2017 Plan Estrategikoan modu eraginkorrean garatu zen.\nIrakaskuntza kooperatibo aktiboa: Eragin\nIKD ereduak ikaslea bere irakaskuntzaren eragile aktibo bihur dadila eskatzen du, eta, aldi berean, ikaskuntza horren esanahiaren eta ildo horretan gauzatu behar dituzten ekintzen testuingurua aztertzeko aukera eman behar die.\nIkuspegi honetatik, Eragin metodologiak ikaskuntza prozesuaren muina eta hori zuzentzen duena ikaslea bera izan dadila du helburu, irakasleekin eta gainerako ikasleekin etengabe elkarrekintzan arituz. Era berean, ikaslearen aldez aurreko ezagutzak eta esperientzia pertsonala kontuan hartzen ditu. Metodologia honetan, arazo edo kasu bat ikasketa prozesuaren abiapuntua da, eta horretarako, arreta galderei eskaintzen zaie, erantzunei beharrean. Metodologia honetako ikaskuntza prozesu gehienak ikasle taldeetan gauzatzen dira.\nZehazki, Saileko 5 irakaslek aplikatzen dute metodologia hau, irakasgai hauetan: Analisi Politikoaren Oinarriak; Politika Publikoak; Antolakuntza, Kudeaketa eta Erabaki Publikoa; eta Komunikazio Politikoa.\nIrakaskuntzaren ebaluazioa: Docentiaz\nDOCENTIAZ programaren asmoa irakaskuntza jardueraren ebaluazioaren oinarriak finkatzea da, irakasleen garapen profesionalera begira. Informazio fidagarri eta egiaztatua bermatzen duen irakaslanaren ebaluazio prozedura bat eskaintzen du, karrera akademikoaren garapena eta titulazioen egiaztapena errazten duena. DOCENTIAZ programaren emaitzek irakasleen jardunbide egokiak antzemateko balio dute eta UPV/EHUk diseinatutako irakasleen prestakuntza eta berrikuntza programei lotuta egongo dira.\nOrain arte, Saileko irakasleen erdia baino gehiagok hartu dute parte borondatezko Docentiaz ebaluazio programan, eta emaitzak oso onak izan dira.\nBerrikuntza pedagogikoa: Hezkuntza Berrikuntzarako Proiektuak\nHezkuntza Berrikuntzarako Proiektuak UPV/EHUren hezkuntza berrikuntzari egindako ekarpenak dira, prozesu lehiakor baten bidez aukeratutako esku-hartze proposamen berritzaile batean oinarritzen direnak. 2013-2015 edizioan, Politika eta Administrazio Zientzia Saila da Gizarte eta Komunikazio Zientzien Fakultatean halako proiektu bat aitortuta duen bakarra.\nHezkuntza berrikuntza gisa ulertzen da ikasleen irakaskuntza eta ikaskuntza prozesuak hobetzea eta erraztea helburu duen ideia bat martxan jartzea, IKD ikuspegitik, baita aipatutako ekintza prozesuari buruzko ezagutza sistematikoa eta hausnartua sortzea ere.\nZehazki, gure saileko 10 irakasle graduko ibilbidean zehar diagnostiko teknika bat ezartzeko aukera probatzen ari dira; hain zuzen ere, fluxu diagrama. Teknika horren helburua arazo sozial jakin batean eragin handiena duten aldagai negatiboak detektatzea da.\nBestalde, gure saileko 5 irakasle eta EHU beste 5 ikasle unibertsitateko eztabaidaren metodología nola txertatu gure irakaskuntzan aztertzen daude beste Hezkuntza Berrikuntzarako Proiektu batean


Ikuskizunak - Rosaura - Erriberriko Antzerki Jaialdia (Nafarroa)\n2017ko uztailaren 25, asteartea - 22.00etan\n... tronuaren aretoan sartu zen. Gela izoztuta zegoen. Areto bikain hori hilobi ireki bat zen orain, profanatua, eta hobian gorpu bat borrokan ari zen, berpizteko.\nCalderón de la Barcaren La vida es sueño lanean ideia hartuta sortutako antzerki pieza da Rosaura. Hain zuzen, Espainiako Urrezko Mendeko testu klasikoak gure garaiari hurbila zaion ikuspegi baten bidez esploratzeko nahitik sortu da lan hau.\nCalderónen lan gorena erreferentziatzat hartuta, Rosaura pertsonaiaren ikuspuntutik kontatuko dugu bertan gertatzen dena. Historian aldaketa eragiteko motor moduan ikusten dugu pertsonaia hori; izan ere, bere patuari aurre egingo baitio, ezarrita dagoen ordenaren eta bortxaz ezartzen zaizkion mugen aurka. Hartara, heroi hori interpretatuko dugu, egungo testuinguru politikoan oihartzuna duen ikuspegi poetiko baten pean; bertan, herritarra huts egindako sistema bateko tragediaren protagonista bihurtuko da, bere etorkizunaren alde borrokatzera behartzen duena.\nHorretarako, storytelling delakoa baliatuko dugu (istorioen kontaketa). Milaka urteko tradizio hau, gizakiak berak adinako jatorri antzinakoak dituen antzerki-tresna boteretsua da. Era berean, antzerkian dauden eta izan diren hizkuntza, kultura eta tradizio desberdinen batura eta komunikazio elementua da.\nEszenografia, jantziak eta koreografia: Paula Rodríguez y Sandra Arpa (Teatro Inverso)\nArgien diseinua: Iván Martín\nSoinuen diseinua: Rob Hart\nBertsoen aholkularia: Nuria Alkorta\nEkoizpena: Teatro Inverso\nAholkularitza: Nuria Alkorta eta Stephie Harrop\nPrezioa: 8.00 €


2012ko hazilaren 2a, ortzirala. Hilen egunean hagitz sentibera nago, baina itxaropentsu egon behar dut. | maya's space\n← 2012ko hazilaren 1a, ortzeguna. Domu Saindu egun honetan, maitagarrien eta sorginen ipuin bat.\n2012ko hazilaren 3a, larunbata. →\n2012ko hazilaren 2a, ortzirala. Hilen egunean hagitz sentibera nago, baina itxaropentsu egon behar dut.\nazaroa 2, 2012 atalean xorinokantharia -k publikatua\nhilen egunean hagitz sentibera nago, kontzientzia memoriarekin nahasten zaidalako, eta irribarre itxaropentsu batekin begi triste polit hauetatik negar-malko gazi-gozo bat irrist egiten baitzait masailean behera. Aita zena jada ez daukat fisikoki besarkatzeko aspaldian, duela hamar urte zendu baitzen, desagertu zen haren gorputza, baina libre da Gorramendi kaskoan GORA GU TA GUTARRAK! oihukatzen. Libre eta zoriontsu da bere Amaiur sorterrian. Eta nire bizitzako bigarren gizona, begi triste politak nituela esan zidana, berriz, zoriontsu da lurrean bere bikotekidearekin.\nEta biek daude nere bihotzean, biziarazle. Eta denak daude ene bihotzean. Denok zaudete ene bihotzean, maite nauzuenok eta maite ez nauzuenok…\nBIHOTZETIK BIHOTZERA ESKUTITZ BAT:\nBrno, 2012ko urriaren 31a, asteazkena\nEne bihotzeko izakiok,\nBizitza eta heriotza elkarrekin doaz beti, sortu ginenetik biltzen gara elkarrengana elkarri laguntzeko bizibidean.\nHilen eguna hurbiltzen delarik, ni hagitz sentibera nago, normalean baino sentiberago, nire kontzientziak memoriarekin bat egiten duelako. Duela hamar urte nire bizitza erabat eta sakon aldatu zen, eta nire bihotza negarrez eta atsekabez irauli. Nire bizitzako gizon bat, bizia eman zidan aita, hil zelako azaroaren 21ean, minbiziz, ez nuelako jada haren gorputza eta eskua izango bizitzen segitzeko, eta hamar urteko bidaia eta etapa hau bakarrik egin dut. Barka diezadala, arren, aita zenak, ene bihotzean dagoen hutsune horrek nire bekatuak eta hutsegiteak, funtsik gabeko haserrealdiak eta neurekoikeriak.\nHamar urte hauetan hutsune fisikoz bete zait bihotza, eta hoztu zait arima, baina eskerrak eman nahi dizkiot bizia eman zidan aita zenari, itxaropenik gabe maitatzen irakatsi zidan maisuari, eta eskerrak eman nahi dizkiot era berean nire bizitzako bigarren gizonari, biziarazi ninduenari eta maite ninduenari, maite zaitut erran zidanari gehien behar nuelarik hamar urte hauetan eta munduko pertsonarik zoriontsuena egin ninduelako, beretzat bakarra eta berezia nintzela sentiararazi ninduelako eta maitemindu nintzelako.\nNire bizitzako bi gizonak jada ez daude nire ondoan fisikoki, baina ene bihotzean daude, euren izena duen hutsune bana dute eurek bereziki ene bihotzean. Heriotzak eramaten ditu gure ondotik gehien maite ditugunak arrazoi jakinik gabe baina hori da bizilegea, sortzeak hiltzea du zor. Batzuetan gorputzak hiltzen dira, beste batzuetan gorputzak ez dira hiltzen baina joaten dira gure ondotik, baina itxaropenez bizi nahi dut hil artean bederen, berriro ere ikusiko dugula elkar laster.\nSortzea eta hiltzea bi hari-mutur dira, eta bizitzak lotzen ditu, eta josten etenik gabe, osotasun bat garelako eta elkar maitatzeko gaudelako hemen, nahiz eta batzuetan bakarrik eta etsiturik sentitu. Hilen eguna izan dadila gure bizitzetako hilargi, bide-erakusle.\nBesarkada bat maitasunez nere bihotzeko biztanleei, baita nire bizitzako biziarazle guztiei oraindik.\nBihotzez eta maitasunez\n16 erantzun 2012ko hazilaren 2a, ortzirala. Hilen egunean hagitz sentibera nago, baina itxaropentsu egon behar dut. -ri\n1:02 pm azaroa 2, 2012\nKaixo, nahiago dut blog hau:\n2:28 pm azaroa 2, 2012\n2:43 pm azaroa 2, 2012\nHona hemen beste blog interesgarri batzuk, gustu baduzu, aio:\nnire asmoa ez da inoiz izan zu gaizki sentiaraztea, kontrakoa baizik… zu animatzen saiatu izan nitzen beti e-mailetan eta hor daude frogak. Blog honetan ez bazintudan aipatu, ezagutzen ez zintudalako izan zen…\neta BARKATU horregatik mindu bazintudan, nahigabe eta nire asmoetatik urrun izan baitzen… nola aipatu zu, blog honetan, hauek nire sentimenduak baziren? ez, ez zenidan eman aukerarik (soilik nire lehengusuaren ezkontza egunean Alegiara joateko), zu ere ez zinen ausartu iazko udazkenean ni bisitatzera furgonetan.\nESKERRIK ASKO AUNITZ blog horren berri emateagatik, lagungarri izango zait nire bidean, seguru… beste asko bezala. Baina bizitzan ez da dena barrea eta nire iraganean (blog hau lekuko) negar asko egin dut eta hori ere bada bizitza. Orain hasi naiz berriro barre pixkat egiten eta bizitzaz gozatzen, eguneroko gauza txikiez.\nBlog hau ez baduzu gehiago maite, orduan ez nauzu maite, estimatzen eta ez duzu inoiz nire lagun izan nahi izandu…\nMESEDEZ, EZ EMAN MIN GEHIAGO “ZURE GEZURREKIN” ETA NEGAR EGINARAZI, EZ NAUZU EZAGUTZEN ETA EZ DUZU ASMORIK NI EZAGUTZEKO. NIK EMAN NIZUN AUKERA DUELA URTEBETE. ZUK GALDU DUZU AUKERA.\nLAGUNDU NAHI BADIDAZU, LAGUNDU BENETAN ETA BIHOTZEZ.\nNik idatzi dudan guztia EGIA ETA BIHOTZETIK ATERATAKOA da eta zuri ere egia esan dizut emailetan…\nhona hemen beste blog interesgarri bat:\n7:51 am martxoa 28, 2018\nNik egia erran dut beti… ene bihotzeko egia…\n2:26 pm azaroa 2, 2012\n…eta zure betiko erretolika edo “kritika” “gezurtia” ere aspergarria zait…\nnire bloga gutxienez nire benetako sentimenduak dira, egia…\n…non dago ba hemen gezurra?\nNON DAGO HOR GEZURRA? NIK BETI ESAN DIZUT E-MAIL BAKARRA JASO NUELA ZUGANDIK HITZORDU BAKAR BATERAKO ETA HAIN JUXTU IZAN ZEN EZIN NUEN EGUNEAN…\nhor bada proba EGIA esan dudala beti, Eneko… zu zeu gezurtatzen zara…\naio, zure asmoa ez da ona nirekiko eta frogatzen ari zara ez dela inoiz zintzoa izan…\neta pena dut horregatik, baina berdin zait…ez zait berdin, ez baitzait gustatzen min egiteko duzun gogoa, ez zait berdin, baina zure erabakia da…\nbenetako lagunak ditut eta ez nago bakarrik… bikotekiderik ez izan arren eta bihotzean hutsune bat eduki arren, zorioneko naiz lagun onak ditudalako…\n6:59 am azaroa 3, 2012\n7:46 am azaroa 3, 2012\nZORIONAK zure egunean, ASIER, eta zoriontsu izatea opa dizut, zu zoriontsu bazara, ni ere bai; izan ere, nire bihotzean zaude betiko, ene bihotzeko biztanle hori… izan ere nire bihotzean sartu zinen betiko “maite zaittut” eta “ich liebe Ain” esan zenuen egunetik, eta hori hala da. Horregatik maite zintudan. Horregatik maite zaittut, beharbada.\nEta barka, arren, nire maitasunezko eskutitzengatik, barkatu neska tuntun lotsati, lotsatiegi hau…\negun ona izan, zure eguna baita:\neta muxu bat zuretzako… (Kaxiano)\n7:02 am azaroa 3, 2012\nbeste gezur bat:\n2012ko agorrilaren 27a, astelehena. BIHOTZ hau isilduko da hemen…\nPosted on Abuztua 26, 2012\nhemen berean, blog honetan, lagun batek esan zidan segitzeko blog honetan idazten, nere bihotzak hala eskatzen bazidan, egiteko hark erraten zidana, eta horkonpon besteak. Hori egin dut orain arte, baina badirudi on baino, kalte gehiago egin dudala, min eman diedala bertzeei eta bertzeei baino gehiago neure buruari. Beraz, barka diezadatela batez ere nire lagun minek, maiteek eta lagunek hemen azken lau urte hauetan idatziagatik, baina dena bihotzak eskatuta idatzi dut, beste aukerarik ez nuen beharbada, bihotzak esandako asko idatzi ez badut ere, publikoki agertzeaz lotsa, biluzik ene arima eta bihotza, hemen idatzitakoa ez baita izan denaren laurdena ere izan (bihotzeko gauzak bihotzean gordetzen dira).\nBlog honetan idazteko adorea eman nahi izan zidan ene lagun batek hasieran, eta orain beragatik ez dut gehiago idatziko, bera eta ingurukoak, maite dituenak, ez mintzeko, nahiz eta urte honen hasieran berak eman min handia niri bihotzean, betiko zauria ireki, eta ez dit barkamenik eskatu. Barkatzen diot, halere, guztia. Neure burua barkatzeko bide bakarra baita.\nHark esan zidan maite zaitut, eta ni ere ausartu nintzen maite zaitut esatera, nirekin ezkondu nahi ote zuen galdetu nion eta ezetz erantzun zidan, ez ninduelako aski maite eta ez zuelako emakume batekin kateatu nahi. Orain dela gutxi, aurten, jakin dut mingarriki bikotekidea duela eta nik isildu behar dut orain eta irribarrea atera, penak estaliz. Ez gehiago maitasunezko eskutitzik, ez eta amodiozko olerkirik ere. Irribarre egin eta segi aitzina…\nBarkamena eskatu nahi diot Mr Big lagun minari ere, hemen nik idatzitakoak mindu baitu bereziki. Orain nire desio bakarra mundu honetan da harekiko adiskidetasuna berreskuratzea… jada ez dut nahi ama izan edo liburu bat argitaratu; beste harekiko maitasuna ez dut izango agian, baina honekiko adiskidetasuna bai…ala?\nBeraz, bukatzeko, agurtzen natzaizue negarrez, minez, eta ESKERRAK emanez bihotzez Xabier Leteren “Bihotza” kantuarekin. Eskerrak eman nahi diot blog honen irakurle bakoitzari (ez dakit seguru zeintzuk eta zenbat izan zareten), eta eskerrik asko amodiominez egon naizen lau urte hauetan eman didazuen laguntzagatik. Ikasi dut emakume batek jai duela maitasunezko eskutitzen erantzunen zain badago, eta gizonezkoek ekintzak behar dituzuela. Edo ez dakit, beharbada ez dut ezer ikasi….\n7:51 am azaroa 3, 2012\nEgun on, eta zorionak!\nEgia da, egia osoa… egia da idatzi nuela ez nuela idatziko, baina zure mezuek, Eneko, neurri batean behartu naute blog honetan idazten segitzera; ene bihotzak eskatzen zidalako, didalako…\negia osoa idatzi dut, egia… arrazoi duzu, egia idatzi dut.\negun ona izan, gaur Asierren urtebetetze-eguna baita…\n8:10 am azaroa 3, 2012\nbeste egia bat…\n7:07 am azaroa 3, 2012\nZati hau mundiala da:”Beraz, bukatzeko, agurtzen natzaizue negarrez, minez….”eta beti bezela gezurretan, bi hitzetan: blog penagarria\n7:41 am azaroa 3, 2012\nbeti bezala, benetako bloga…\n…beti bezala EGIATAN…\nZERGATIK barre egiten duzu nitaz, Eneko? zergatik zara hain gaiztoa?\nbeno, zuk jakingo duzu zergatik eman nahi didazun mina… ez duzu merezi nire arretarik eta hala ere beti erantzuten dizut… uste nuen desberdina zinela, pertsona ona, bai zera! ongi frogatu didazu mezu hauetan guztietan gaiztoa eta gezurtia zarela…\neta negarrez nago, benetan… min egin didazu, min handia, gezurrek egiak baino min handiagoa egiten baitute batzuetan…\nbaina ez didazu hondatuko egun eder hau, Asierren urtebetetzea da, nire bihotzeko biztanle baten urtebetetzea da… eta egun zoragarria da, larunbata polita…\nbaina ez zuri eskerrak…\neta hala ere egun on bat opa dizut, merezi ez baduzu ere, edo merezita, ez dakit, zuk jakingo duzu…\nnik beti egia idatzi dizut, eta zuk, zer?\n8:00 am azaroa 3, 2012\nbeti bezala egiatan ari naiz eta zu barrez…\n…beraz, nik ere barre egingo dut. Horrela, biok egingo dugu barre, ala?\n7:52 am azaroa 3, 2012\nzorionak belarritik tiratzean eta muxu bat zuretzako…\npozak txoratzen nator ni ere gaur zure etxera maitasun-loreak zuri ekartzera!\n7:59 am azaroa 3, 2012\nBeraz, bukatzeko, blog honetan idazten segituko dut bihotzak eskatzen didan bakoitzean, eta beharbada ez dut idatziko, ez dakit etorkizunak zer ekarriko didan…\nbaina bihotzak eskatuta idatziko dut hemen, benetako hitzak, beti bezala, hori esan baitzidan Asierrek duela lau urte… idazteko benetan sentitzen duena eta hor konpon besteak, ezta hala, Asier?\nagurtzen natzaizu, Eneko, negarrez, minez, eta irribarrez,\neta ESKERRAK emanez bihotzez zure mezu guztiengatik,\nXabier Leteren “Bihotza” kantuarekin.\nEskerrak eman nahi diot blog honen irakurle bakoitzari, idazteko animatzen nauzuen guztiei,\neta eskerrik asko amodiominez egon naizen lau urte hauetan eman didazuen laguntzagatik.\n11:51 am Iraila 7, 2017\neskerrik asko guztiagatik, Eneko


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Metal Eraikuntzen Irudikapena (Modulua)" topic_facet:"Mekanizazioa (Heziketa Zikloa). Erdi maila" topic_facet:"Lanbide Heziketa" topic_facet:"Instalazioa eta mantenimendua (Lanbide Arloa)" topic_facet:"Instalazioak muntatzeko prozesuak (Modulua)" format:"eBook" author_facet:"R-400"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Metal Eraikuntzen Irudikapena (Modulua) Proposatutako gaia: Mekanizazioa (Heziketa Zikloa). Erdi maila Proposatutako gaia: Lanbide Heziketa Proposatutako gaia: Instalazioa eta mantenimendua (Lanbide Arloa) Proposatutako gaia: Instalazioak muntatzeko prozesuak (Modulua) Formatua: Liburu elektronikoa Egilea: R-400\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Zer espero behar duzu optimizazio profesionaleko enpresatik?\nGaldetu duzu inoiz bilatzaileen optimizazio enpresa batek zer egiten duen? Gaur egun, SEO adituen lanbidea galdera askok sortzen ditu galdera askok, zeregin konplexu asko egiten baitituzte zure webgunea SERP-n hobetzeko.Optimizazio enpresatik zer espero behar dugun jakiteko, eszena atzean egon behar dugu. Artikulu honetan, bilaketak optimizatzeko esparruan ikuspegi bat emango dizut eta zer SEO adituek euren bezero webguneak hobetzeko erakusten dute - termostato touch screen da incasso.\nArtikulu hau hasteko lau trafiko iturri nagusiak azpimarratu nahi nituzke: organikoa (bilaketa), erreferentzia, ordainketa eta gizarte. Hala ere, trafiko organikoa bideratutako trafikoa da. Horrek esan nahi du trafiko xehatuagoak lortzen dituzula zure nitxoen hitzen gako garrantzitsuen bilaketak nagusi direla, bisitak eta sarrerak sartu ahal izateko.\nAdibidez, banakako produktua daukazu, eta linean sustatzea gustatuko litzaizuke. Domeinu izen bat aukeratu duzu eta webgune profesional edo web orri bat eraikitzen lagunduko dizuten web-garatzaile profesionalak kontratatu dituzu. Zure gunea martxan jarri da. Hala ere, noski, ez duzu trafiko-fluxurik jasotzen zure domeinura behin. Galdera hauek egiten hasi zara: "Nork daki niri eta nire komandoa webgune bat abian jarri dudanik?", "Erabiltzaileek marka jakin bati buruz zerbait dakite?" Eta "Nola hobetu dezaket nire marka erregistratzea eta bisitari gehiago erakartzea? nire web iturria? ".\nGaldera guztiak SEO aholkulari edo optimizazio enpresa on batek erantzun diezaiokezu. Beraz, web orriaren ostean hurrengo fasea webguneen optimizazioa da, bilatzaileen estandar guztien arabera. Zure merkatuaren irismena zabaldu nahi baduzu eta zure bihurketa-tasa igotzeko erabakitzen baduzu, optimizazio konpainia fidagarri bat kontratatu behar duzu. Adituen talde batek arrakastarako bidean gidatuko dizu.\nZer da optimizazio enpresa bat?\nSEO enpresek proiektu bakoitzaren ikuspegi desberdinak dituzte. Optimizazio kanpaina hasi baino lehen, merkatu sofistikatuaren nitxoen analisia eta lehiakideen ikerketa egiten dute normalean. Lineako proiektu zehatz baten hurbilketa kanpainaren esparruan ere oinarritzen da, merkatuaren hobekuntza, aurrekontuak eta beste alderdi funtsezko batzuk.\nLehenik eta behin, optimizazio enpresak egitura-egitura bat egiten du. Yahoo eta Bing bezalako Yahoo munduko beste bilaketa moten artean azpimarratzen dute erabiltzaileek diseinatutako guneak hobeto biltzea. Zure webgunea behar bezala egituratu eta erraz nabigatu behar da. Hala ere, bilaketak egiteko modu egokian egon behar du zure edukia analizatzeko.\nBeraz, SEO adituek estrategia hauek zure egitura hobetzeko estrategiak eskaintzen dituzte:\nkonpontzeko gune akatsak;\ninplementatu Robots. txt fitxategia;\nhobetu zure indizea;\nXML sitemap inplementatu;\nhobetu zure orriaren abiadura;\nmeta elementuak optimizatzea.\nWebguneen optimizazioaren hurrengo fasea edukien analisia da. Egoera honetan, SEO adituek elkarrekin lan egiten dute edukiaren merkaturatzaileekin, eduki berezia eta garrantzitsua sortzeko. Gainera, zure webgunean dagoen edukia egiaztatu eta hobetu beharra dago. Gainera, SEO adituek gaiak, orriak bikoiztuak eta sailkapen orri eskasa bezalako gaiak konpontzeko gai dira.


ARIAN-ARIAN XEHATZEN DA BURDINA — Gaztezulo\nARIAN-ARIAN XEHATZEN DA BURDINA\nARIAN-ARIAN XEHATZEN DA BURDINA https://www.gaztezulo.eus/ilustrazioak/arian-arian-xehatzen-da-burdina https://www.gaztezulo.eus/ilustrazioak/arian-arian-xehatzen-da-burdina/@@download/image/esaera_berriak_192.jpg\nTestua: Beñat Gaztelumendi\nIlustrazioa: Unai Gaztelumendi\nHerriak gizakiz osatuta gaude, eta gizakia materia da. Badira gizaki gasezkoak, ohartu gabe desegiten direnak. Badira gizaki likidoak, errotu gabe dabiltzanak. Eta badira gizaki solidoak ere, harria bezain zurrunak. Eta herriak gizakiak dira, materia dira. Euskal Herri solido bat ezagutu genuen, bere baitan gotortutako taldez osatua. Baina burdina arrakalatzen hasi zen, eta likidoak omen gara orain, ezertara lotu gabe gabiltzanak, penditzaren arabera.\nAro likidoa omen da bai, baina badira barrote solidoen artean daudenak ere; eta badira oraindik bota gabeko hormak, eta hormen artean ezkutatutako begiradak. Mugitzen ez diren iritziak, balak isildu diren aldera zuzentzen diren kanoiak. Eta berriz ere iparrak erakutsi dio hegoari hegan egiten: ikasi dugu bakea artisauek egiten dutela; bakea isilik egiten dela. Ez omen dira epikarako garaiak, baina etorkizunak gogoratuko du Lekorne, gogoratuko du Baiona, gogoratuko du Paris. Etorkizunak gogoratuko ditu Txetx Etxeberri, Mixel Berhokoirigoin, Michel Tubiana, Beatrice Molle-Haran, Stephane Etxegarai eta Mixel Berguignan. Beraiei esker ari gara ikasten: arian-arian xehatzen da burdina.


Min kronikoa duten pazienteen %95ek urtebete baino gehiago du arazo hori | Consumer\nMin kronikoa duten pazienteen %95ek urtebete baino gehiago du arazo hori\nProfesionalen iritziz, Espainian oraindik ez da behar adina heltzen\nMin kronikoa duten pazienteen %95ek urtebete baino gehiagoan izaten du arazo hori, Europako IASP Federazioak eta Mundipharmak bultzatutako “PainSTORY” nazioarteko ikerketaren arabera, eta joan den apirilaren 25ean aurkeztu zen. Lanaren arabera, Espainian oraindik “ez da nahikoa”.\nMinaren Espainiako Elkarteko (EGS) idazkariak, José Ramón González Escalada doktoreak, zehaztu zuen pertsona horiek, tratamendua jaso arren, min neurritsua eta bizia izaten dutela urtebete geroago. Gainera, zoritxarrez, lagin horren emaitzen arabera (Europako 300 pazientek hartu dute parte (25 espainiarrek), gaixoen erdiek adierazi dute, batzuetan, haien minak oso biziak direla eta hil egin nahi dutela.\nIkerketa horren arabera, 10 pertsonatik seik diote minak bere bizitza kontrolatzen duela eta, horregatik, ibiltzeko, altxatzeko, janzteko edo lo egiteko zailtasunak dituztela. Gainera, elkarrizketatuen bi herenek antsietatea eta depresioa eragiten dituzte. Min horiek lan arloan dituzten ondorioei dagokienez, %65ek lanpostua galtzeko beldurra adierazten du eta heren batek bere lan metodoa aldatu behar izan du. “Mina hor dago, eta zehaztu egiten du zer egin behar duten”, esan zuen González Escaladak, eta atsekabetuta dago min kronikoa duten pazienteen %2 bakarrik joaten dela minaren unitateetara.\nIritzi berekoa da Espainiako Minaren Elkarteko Opioides taldearen koordinatzailea, María Dolores Rodrigo doktorea, eta gogorarazi zuen tratamendu “desegokia” egiteak “askoz gehiago” balio duela osasun-sisteman. Medikuak nabarmendu zuen, halaber, tratamendu farmakologikoa funtsezko alderdia dela oinazea tratatzeko. Alde horretatik, opioideen administrazioa defendatu zuen, nahiz eta “guztiek ez duten berdin jokatzen”, horietako bati buruz esan zuen, morfinari buruz. Rodrigok kritikatu egin zituen profesional eta paziente batzuen errezeloak, eman ondoren gerta daitezkeen ondorio kaltegarrien inguruan.\nLau milioi pertsonak baino gehiagok dute min kronikoa Espainian. Arazo horrek “eragin handia” du beren bizitzan, familietan eta gizartean, adierazi zuen SEDko lehendakari Alberto Cambak. “Baina, azterketa honek agerian utzi duenez, kezkatu egiten gaitu oraindik ere mina saihestezina eta trataezina dela, eta hortik ezin dela atera onartzea”, esan zuen. “Epidemia isil horrek ez du Europa osoan jaso behar lukeen arreta, ez profesionalen beren aldetik, ez agintari arduradunen aldetik; beraz, premiazkoa da kolektibo horren beharrei eta eskaerei modu koordinatuan erantzutea”, esan zuen.\niraupen kroniko min pacientes-eu urtea


LABek instituzioei Toki Administrazioaren Arrazionalizazioari eta Jasangarritasunari buruzko Lege proiektua ez aplikatzeko eskatuko die | LAB SINDIKATUA\nZerbitzu Publikoak Udal eta Foru Administrazioa LABek instituzioei Toki Administrazioaren Arrazionalizazioari eta Jasangarritasunari buruzko Lege proiektua ez aplikatzeko...\nLABek instituzioei Toki Administrazioaren Arrazionalizazioari eta Jasangarritasunari buruzko Lege proiektua ez aplikatzeko eskatuko die\nEspainiako Gobernuak uztailaren 26an onartu berri duen Toki Administrazioaren Arrazionalizazioari eta Jasangarritasunari buruzko Lege proiektuak, Toki administrazioen eraginkortasun eta aurrekontu-egonkortasunaren aitzakiapean, eskubide sozial eta laboralen murrizketa berri bat du helburutzat.\n–\tZerbitzu publikoak urritu eta herritarrengandik urrundu egiten ditu. Erreformaren asmoa udalen eskuduntzak gutxitzea eta udalak batzea izanik, udal txiki eta ertain askoren desagerpena bultzatu egingo da, enplegu publikoa galduz.\n–\tZerbitzu Publikoen merkantilizazioa bultzatzen du: toki administrazioa “argaltzea” helburua duen neurrian, administrazio honek eskaintzen dituen zerbitzuen koste eraginkorraren gaineko kontrola ezarriko du Estatuak.\n–\tToki administrazioaren kontrol ekonomiko eta finantzario osoa egingo du, geratzen den udal autonomia urriarekin bukatuz. Estatuak zentralismoa areagotzen jarraitzen du eta berak ezarritako aurrekontu-egonkortasunerako irizpideak bete behar izateak udal jarduera osoa baldintzatu egingo du.\n–\tUdal eta foru instituzioetako langileon erregimena aldatu egiten du, funtzionario-erregimenaren alde eginez eta pertsonal laboralaren irautea kolokan jarriz edo bere pribatizazioa bultzatuz. Langile hauentzat –eta menpeko erakunde eta enpresa publikoetako langileentzat ere- Estatuaren aurrekontu-legearen bidez, soldata-masaren gaineko kontrola ezartzen du, orain arte funtzionarioentzat egiten duen bezala. Honek suposatzen du negoziazio kolektiboaren eskubidearekin amaitzea.\nOndorio gisa hau atera dezakegu: alde batetik toki administrazioek ematen dituzten zerbitzuak murriztu eta pribatizatu nahi dituzte, gastu publikoa txikituz interes pribatuen mesedetan eta enplegu publikoa desagerraraziz. Eta bestalde, birzentralizazio prozesuarekin jarraituz (hezkuntzako Wert legea -LOMCE-, adibidez), Estatuak, orain arte autonomien eta udalen zein diputazioen konpetentziak izan direnak bere egin nahi ditu.\nHorregatik burujabetza eskuratzea ezinbestekoa da, erabakitzeko eskubidea alegia. Euskal Herriko langileok lehen bai lehen gure negoziaziorako esparrua eta gure eskubide laboral eta sozialak erabaki ditzagun. Euskal herritarrok euren instituzioen eskuduntzen inguruan ere erabaki dezagun. Soilik horrela etengabeko eraso eta inposaketa hauei aurre egiteko gai izango gara. Horregatik oraindik erabakitzeko eskubide hau onartzen ez duten instituzio, sindikatu eta gainontzeko eragileek hausnarketa egin beharko dute gaurko marko autonomikoaren gabeziez eta porrotaz.\nBitartean, LABek udal eta foru instituzioei eskatuko die inposizio berri hau ez aplikatzeko. Gure Herriaren kontra espainiar Estatuak ezartzen duen inposizio guztiei aurre egingo dion harresi bat eraiki dezagun eragile sindikal, politiko eta sozialen artean.\nHorrela, LAB sindikatuak irailean udal eta foru erakundeetako Enpresa Komite eta Pertsonal Batzordeetan mozio bat aurkeztuko du delegatu guztien eskutik lege honen kontrako atxikimenduak jasotzeko. Horregatik, gainontzeko sindikatuei dei egiten diegu gure eskubide sozial eta laboralen defentsan elkarlanerako espazioak bila ditzagun. Eredu ekonomiko eta sozial berri baten beharra ikusten badugu eta eredu hori euskal herritarrok euskal herritarrontzat sortua izan behar dela ados jartzen bagara, denon artean posiblea dugu egoerari buelta ematea.